title: Vivica A. Fox

text: Vivica Anjanetta Fox (s. 30. heinäkuuta 1964 South Bend, Indiana) on yhdysvaltalainen MTV Movie Awardsilla palkittu näyttelijä, joka tuli tunnetuksi elokuvasta "Independence Day – Maailmojen sota".


title: Vivica A. Fox

text: Sittemmin Fox on näytellyt muun muassa elokuvissa "Kovan paikan edessä", "Sielun ruokaa", "Vain narrit rakastuvat", "" ja "Lumottu Ella". Hänellä oli myös päärooli televisiosarjassa "Kadonneiden jäljillä", josta hänet palkittiin Image-palkinnolla vuonna 2006. Fox on tehnyt urallaan myös äänirooleja animaatioihin, kuten "Ozzy & Drix", "", "Loonatics Unleashed" ja "Scooby-Doo! Mystery Incorporated".


title: UTVA 66

text: Utva 66 oli Jugoslaviassa vuodesta 1966 alkaen valmistettu STOL-lentokone, joka kehitettiin Utva 60 -lentokoneesta. Koneita valmistettiin Utva-lentokonetehtaassa 130 kappaletta. Sotilaallinen käyttö Jugoslavian ilmavoimissa päättyi 1999. Koneen siipiprofiili on NACA 4412.


title: Emil Rauta

text: Emil Johannes Rauta () oli suomalainen jääkärivänrikki. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän toimi Suomen sisällissodassa Valkoisen armeijan jääkäritykistössä.


title: Emil Rauta

text: Hänen vanhempansa olivat lämmittäjä Emil Alfred Rauta ja Emma Grönroos. Hänet vihittiin avioliittoon vuonna 1929 Hilda Elviira Nyholmin kanssa. Hän kävi kansakoulun. Hän suoritti Rehumestari- ja kuormastovääpelikurssin vuonna 1923 ja kuormastovääpelikurssin vuonna 1925.


title: Emil Rauta

text: Rauta työskenteli räätälinä ja merimiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 16. lokakuuta 1915. Myöhemmin hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aajoella.


title: Emil Rauta

text: Rauta astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 3. patteriin, jossa joukossa hän osallistui taisteluihin Kurussa, Muroleessa, Viljakkalassa, Ylöjärvellä ja Tampereella. Tampereen valtauksen jälkeen hänet siirrettiin tykistön uudelleen järjestelyn yhteydessä muodostetun Jääkäritykistöprikaatin 3. patteriston kuormastojohtajaksi, jossa joukossa hän osallistui vielä Viipurin valloitukseen.


title: Emil Rauta

text: Rauta palveli sisällissodan jälkeen Suomen tykistökoulussa, josta hänet määrättiin tykistön uudelleenjärjestelyn yhteydessä kuormastovääpeliksi Kenttätykistörykmentti 3:een. Hän erosi armeijasta 27. syyskuuta 1919, mutta astui uudelleen palvelukseen jo 26. lokakuuta 1919 ja sijoitettiin patterinpäälliköksi Rannikkotykistörykmentti 3:een, jossa hän palveli 31. maaliskuuta 1922 saakka. Myöhemmin hän palveli 16. tammikuuta 1923 – 30. huhtikuuta 1925 välisen ajan rehumestarina Kenttätykistörykmentti l:ssä. Rauta astui 1. elokuuta 1926 Kadettikoulun palvelukseen, jossa hänet sijoitettiin meripuolustusosaston kirjuriksi ja muonavaraston hoitajaksi ja 27. tammikuuta 1928 alkaen Kadettikoulun varusvaraston hoitajaksi sekä korjaamon johtajaksi.


title: Emil Rauta

text: Raura osallistui talvisotaan varusvaraston hoitajana ja korjaamon johtajana Kadettikoulussa ja jatkoi samassa tehtävässä myöhemmin Sotakoulukeskuksessa. Välirauhan aikana hän toimi aluksi edelleen Sotakoulukeskuksessa, josta hänet siirrettiin takaisin entisiin tehtäviinsä Kadettikouluun. Jatkosodan puhjettua hänet siirrettiin Kadettikoulusta vääpeliksi Jalkaväenkoulutuskeskus 2:een, josta hänet siirrettiin vuonna 1942 korjaamonjohtajaksi Maasotakouluun, missä hän palveli sodan loppuun saakka. Sodan jälkeen hän erosi vakinaisesta palveluksesta ja työskenteli sen jälkeen muun muassa tehdaslähettinä Wärtsilä-yhtymä Oy:n palveluksessa Helsingissä vuosina 1951–1955. Rauta on haudattu Honkanummen hautausmaalle.


title: Wolin

text: Wolin voi tarkoittaa muun muassa seuraavia:


title: Yogi’s Big Clean Up

text: Yogi’s Big Clean Up on PAL Developmentsin kehittämä vuonna 1992 julkaistu toimintapeli, joka perustuu animaatiohahmoon Jogi-karhu. Peli julkaistiin Amigalle ja Atari ST:lle.


title: Yogi’s Big Clean Up

text: Jogi-karhun tehtävänä on korjata erinäisiä vikoja ympäri Jellystone kansallispuistoa. Pelissä on viisi kenttää, joissa täytyy löytää tai korjata kahdeksan esinettä. Jogin täytyy matkallaan siivota kansallispuisto roskilta, korjata vedenalla puiston vedenjakelun, sekä matkata suolle korjatakseen puistonvartija Smithin pyörä ja etsiä elokuvastudiosta paikaltaan puuttuvat esineet. Lopuksi Jogin täytyy koota uudelleen sänkynsä. Matkan aikana hän joutuu kohtaamaan erinäisiä vihollisia, joita pelaaja voi joko ampua kuplilla tai vain väistää niitä.


title: SSOT

text: SSOT eli Sistema satelital para Observación de la Tierra on Chilen ilmavoimien kaukokartoitussatelliitti. Sillä on tarkoitus ottaa kuvia kartoitukseen eri tarkoituksiin, esimerkiksi maatalouden hallintoon; metsätalouteen; vesi-, mineraali- ja öljyvarojen kartoitukseen; kasvinsuojeluun; katastrofivalmiuteen; kaupunkisuunnittelu jne. Se laukaistiin 17. joulukuuta 2011 Kourousta Sojuz-kantoraketilla.


title: SSOT

text: Se tilattiin Astriumilta elokuussa 2008. Yritys toteuttaa myös satelliitin maa-aseman. Hankkeessa koulutetaan chileläisiä insinöörejä satelliittitekniikkaan.


title: SSOT

text: 135 kg painavassa satelliitissa on tarkka kamera, resoluutio mustavalkokuville on 1,45 metriä ja värikuville 5,8 metriä. Satelliitti perustuu CNESin kehittämään Myriade-satelliittirunkoon, josta Astrium käyttää nimeä AstroSat-100.


title: U-käännös helvettiin

text: U-käännös helvettiin on Oliver Stonen ohjaama road movie vuodelta 1997. Elokuva tehtiin pienellä budjetilla.


title: Bobo (piirroshahmo)

text: Bobo (myös "Boo Boo", ) on Hanna-Barberan tunnettu piirroshahmo. William Hannan ja Joseph Barberan luoma hahmo teki ensiesiintymisensä vuonna 1958 Hakki-koiran ohjelmassa ja on sittemmin esiintynyt yhdessä Jogin kanssa hahmon omassa nimikkosarjassa Jogi-karhu vuonna 1961. Bobo toimii pääasiassa Jogin itsetuntona ja yrittää pitää ystäväänsä poissa ongelmista.


title: Bobo (piirroshahmo)

text: Bobo esiintyi ensimmäisen kerran elokuvassa vuonna 1964 "Jogi-karhu seikkailee". Vuosien mittaan Jogi-karhusta tehtiin lukuisia animaatiosarjoja ja elokuvia, joissa Bobo on päähahmon ohella mukana. Jogi-karhusta tuotettiin ensimmäinen näytelmäelokuva vuonna 2010 Jogi-karhu.


title: Bobo (piirroshahmo)

text: Jogi-karhun seikkailut tapahtuvat kuvitteellisessa "Jellystonen kansallispuistossa". Bobo on pienikokoinen ja älykäs karhu, joka pitää kaulassaan violetin väristä rusettia. Hän on useimmiten Jogin tukena, mutta yrittää huomauttaa mielellään sääntöjä rikkovalle ystävälleen tilanteiden seuraukset tai tyytyä kommentoimaan vain ettei jokin asia olekaan hyvä idea. Jogi ei kuitenkaan kuuntele ystäväänsä jonka myötä Bobo tyytyy vain auttamaan ystäväänsä.


title: Maurizio Lanzaro

text: Maurizio Lanzaro (s. 14. maaliskuuta 1982 Avellino, Italia) on italialainen jalkapalloilija. Hän edustaa tällä hetkellä Espanjan Primera Divisiónissa pelaavaa Zaragozaa ja on pelipaikaltaan puolustaja.


title: Maurizio Lanzaro

text: Lanzaro on edustanut pelaajauransa aikana useita eri italialaisseuroja vuosien 1998–2010 aikana. Kesällä 2010 hän siirtyi vapailla papereilla espanjalaisseura Zaragozaan.


title: Pahan henki

text: Pahan henki on surrealismia ja realismia yhdistelevä brasilialais-argentiinalainen jännityselokuva. Se kertoo kyästä, jonka elämänkulun yöaikaan ilmaantuvat nimettömät kirjeet muuttavat. 2004 valmistunut elokuva perustuu kolumbialaisen Nobel-kirjailija Gabriel García Márquesin romaaniin "Pelon hetki" ("La Mala Hora").


title: Children of Glory

text: Children of Glory, televisiossa myös Vapaus, rakkaus, ("Szabadság, Szerelem") on Unkarin kansannousun 50-vuotisjuhliin valmistunut elokuva vuodelta 2006. Elokuvan ohjasi Krisztina Goda, ja sen taustalla olivat Rambo-elokuvien tuottajana tunnettu Andrew G. Vajna ja muun muassa elokuvan "Basic Instinct – vaiston varassa" käsikirjoittanut Joe Eszterhas.


title: Children of Glory

text: Elokuva sijoittuu vuoteen 1956. Budapestissa neuvostotankit kukistavat verisesti Unkarin kansannousua. Samaan aikaan Unkarin ja Neuvostoliiton vesipallomaajoukkueet kohtasivat Melbournen olympialaisissa. Ottelusta muodostui yksi olympiahistorian kiihkeimmistä ja symbolisimmasta otteluista, joka tunnetaan myös nimellä Melbournen verikylpy.


title: Children of Glory

text: Ilta-Sanomien Timo Malmi arvioi Vajnan ja Eszterhasin taustan näkyvän elokuvan Hollywood-henkisenä toiminnallisuutena ja sentimentaalisen patrioottisuuden korkeaveisuna.


title: Daniel Pacheco

text: Daniel "Dani" Pacheco Lobato (s. 5. tammikuuta 1991 Pizarra, Espanja) on espanjalainen jalkapalloilija. Hän edustaa Englannin Valioliigassa pelaavaa Liverpoolia ja on pelipaikaltaan hyökkääjä tai hyökkäävä keskikenttäpelaaja.


title: Daniel Pacheco

text: Pacheco on pelannut juniorivuosinaan Málagan sekä Barcelonan akatemioissa. Vuonna 2007 hän siirtyi Liverpoolin reservijoukkueeseen. Ensimmäisen ottelunsa joukkueessa hän pelasi 5. helmikuuta 2008 Boltonin reservejä vastaan. Hän teki samaisessa ottelussa myös ensimmäisen maalinsa. Myöhemmin kauden aikana hän kunnostautui myös erityisesti hyvänä syöttelijänä.


title: Daniel Pacheco

text: Ensiesiintymisensä edustusjoukkueessa Pacheco teki 9. joulukuuta 2009 Mestarien liigan lohkovaiheen ottelussa italialaista Fiorentinaa vastaan. Ensimmäisen Valioliiga-ottelunsa hän pelasi kaksi viikkoa myöhemmin Wolverhamptonia vastaan. 18. helmikuuta 2010 hän pääsi jälleen vaihdosta kentälle Eurooppa-liigan ottelussa romanialaista Unirea Urzicenia vastaan ja tarjosi vain kuusi minuuttia myöhemmin tulonsa jälkeen ottelun voittomaaliin johtaneen syötön David N'Gogille.


title: Daniel Pacheco

text: Kaudeksi 2010–2011 Pacheco sai numerokseen 12, joka oli aiemmin käytössä brasilialaispuolustaja Fábio Auréliolla. Hän pelasi kauden ensimmäisen sarjaottelunsa 23. elokuuta 2010 Manchester Cityä vastaan.


title: Daniel Pacheco

text: 23. maaliskuuta 2011 Pacheco siirtyi Norwich Cityyn loppukauden kestävällä lainasopimuksella. Kauden 2011–2012 hän pelasi lainalla Espanjan Primera Divisiónin Rayo Vallecanossa.


title: Daniel Pacheco

text: Pacheco valittiin Espanjan alle 19-vuotiaiden maajoukkueen mukaan vuoden 2010 Euroopan-mestaruuskilpailuihin. Hän oli turnauksen paras maalintekijä neljällä osumallaan, joista kolme tulivat lohkovaiheen otteluissa Portugalia (2) ja Italiaa (1) vastaan sekä neljäs välieräottelussa Englantia vastaan. Espanja sijoittui turnauksessa toiseksi hävittyään loppuottelussa isäntämaa Ranskalle numeroin 1–2.


title: HMS Sheffield (D80)

text: HMS Sheffield (D80) oli Britannian kuninkaallisen laivaston tyypin 42 ohjushävittäjä (Sheffield-luokka). Falklandin sodassa alus joutui kahden Argentiinan meri-ilmavoimien Super Étendard -rynnäkköhävittäjän hyökkäyksen kohteeksi 4. toukokuuta 1982 ja sai osuman yhdestä Exocet-meritorjuntaohjuksesta. Alus vaurioitui ohjusosumasta pahoin ja upposi kuusi päivää myöhemmin, 10. toukokuuta 1982.


title: HMS Sheffield (D80)

text: Alus tilattiin 14. marraskuuta 1968 Vickers Shipbuilding and Engineering Limitediltä (VSEL) Barrow-in-Furnessista. Köli laskettiin 15. tammikuuta 1970 ja alus laskettiin vesille 10. kesäkuuta 1971 kumminaan kuningatar. Yksi aluksen runkoelementeistä vaurioitui pahoin huhtikuussa 1971 sattuneessa hitsausräjähdyksessä, jossa sai surmansa kaksi telakkatyöntekijää. Korvaava rakenne-elementti otettiin Argentiinan laivastolle rakenteilla olleesta "ARA Herculeksesta", jonka tilaajalle Argentiinalle vakuutettiin, ettei alustilauksen valmistuminen viivästyisi. "Sheffield" valmistui 16. helmikuuta 1975 ja se otettiin palveluskäyttöön 28. helmikuuta.


title: HMS Sheffield (D80)

text: Alus liitettiin alustavien vastaanottokokeiden päätyttyä 3. fregattilaivueeseen viirikönjohtajaksi, minkä merkkinä sen savuhormiin maalattiin musta raita. "Sheffield" poikkesi sisaraluksistaan elefantinkorviksi kutsutuista sivuille käännetyistä savuhormeistaan, minkä lisäksi alukselle ei asennettu sukellusveneentorjuntatorpedoja. Koeajot osoittivat, ettei savuhormeja tarvinnut kääntää sivuille lämmön johtamiseksi tutkista ja lentokannesta, joten lopuissa luokan aluksissa siirryttiin edullisempiin suoriin hormit. Aluksella oli Westland Wasp -helikopterit ensimmäisen, kesäkuuhun 1979 kestäneen palvelusrupeaman aikana, vaikka sen tilat oli alun perin suunniteltu Westland Lynx -helikoptereille.


title: HMS Sheffield (D80)

text: Kesällä 1976 alus oli Länsi-Intiassa sekä Yhdysvaltain itärannikolla luokkansa ensimmäisenä tropiikkikokeissa. Suuri osa aluksen alkuajan palveluksesta koostui erilaisista suorituskyvyn ja asejärjestelmien testeistä. Alus osallistui 1977 Spitheadissä järjestettyyn kuningattaren vallassa olon () laivastokatselmukseen yhdessä laivueen muiden alusten "HMS Arrow", "HMS Arethusa" ja "HMS Diomede" kanssa. Ensimmäisen palvelusrupeaman alus oli liitettynä Naton Atlantille pysyvästi sijoitettuun laivasto-osastoon, jonka mukana se vieraili useissa Euroopan satamissa sekä saattoi kuninkaallista jahtia "HMY Britanniaa".


title: HMS Sheffield (D80)

text: Kesäkuusta 1979 lokakuuhun 1980 alus oli Portsmouthin telakalla modernisoitavana, jolloin sille asennettiin päämaston huippuun UAA-1 ESM-järjestelmä. Lisäksi sen tyypin 992Q tutka vaihdettiin versioon 992R ja propulsiojärjestelmän vaihteisto uusittiin. Aluksen kansirakennetta vahvistettiin, jotta sen runko saataisiin jäykemmäksi. Vahvistamisella pyrittiin ehkäisemään rungossa havaittujen murtumien syntyminen. Aluksen helikopteritilat muutettiin soveltumaan Lynxille, joka saapui ennen palvelukseen palaamista marraskuussa.


title: HMS Sheffield (D80)

text: "Sheffield" osallistui maaliskuussa 1982 Gibraltarin vesillä pidettyyn Springtrain 82 -harjoitukseen, kun se sai määräyksen liittyä Etelä-Atlantille lähtevään laivasto-osastoon. Komentosillan katolle maalattiin Union Jack ja savuhormista vesirajaan mustat raidat, koska Argentiinan laivastolla oli kaksi alusluokkaan kuuluvaa alusta.


title: HMS Sheffield (D80)

text: "Sheffield" saapui 27. huhtikuuta sotatoimialueelle (), joka oli määritetty 200 merimailin säteelle Falklandin saarten ympärille. Alukseen osui ohjus sen ollessa valvomassa laivasto-osaston ilmatilaa.


title: HMS Sheffield (D80)

text: NASA on tutkinut sähkömagneettista yhteensopivuutta armeijalaitteille. NASAn mukaan "Sheffield" sai osuman Exocet-ohjuksesta, koska laivan ohjusvaroitustutka oli pois päältä. Varoitustutka oli pois päältä johtuen siitä, että se häiritsi laivan viestiliikennettä Harrier-hävittäjien kanssa. Siksi Argentiinan hävittäjän laukaistua ohjuksen ei varotoimia ehditty aluksella suorittaa ja alus sai osuman.


title: Friman

text: Friman on muun muassa seuraavien henkilöiden sukunimi:


title: Hilander-TV

text: Hilander-TV on Yle TV2:n esittämä ja Filmiteollisuus Finen tuottama 14-osainen viihdesarja, jonka pääosassa on Heikki Hilander. Sarjan ensimmäinen jakso nähtiin 6. syyskuuta 2010. Hilanderin lisäksi sarjassa näyttelevät Mikko Kouki, Pirjo Lonka ja Tuukka Huttunen.


title: Fenantreeni

text: Fenantreeni (CH) on aromaattinen hiilivety. Yhdistettä käytetään pääasiassa orgaanisessa synteesissä. Fenantreeni on antraseenin isomeeri.


title: Fenantreeni

text: Luonnossa fenantreenia esiintyy kivihiiliesiintymien läheisyydessä ravatiittimineraalina, joka on harmahtavaa ja pehmeää. Fenantreenia esiintyy myös tupakan savussa.


title: Fenantreeni

text:
Fenantreenia voidaan tuottaa kivihiilestä jakotislauksen avulla ja eristää korkealla kiehuvasta jakeesta. Fenantreenia voidaan valmistaa myös synteettisesti usealla eri tavalla. Yksi tärkeimmistä on niin kutsuttu Bardhan–Sengupta-fenantreenisynteesi vuodelta 1932. Siinä on lähtöaineena 2-aryylietyylisykloheksanoli ja fosforipentoksidi. Muita tärkeitä fenantreenin ja sen johdannaisten synteesimenetelmiä ovat Haworth-synteesi, jonka lähtöaineita ovat naftaleeni ja meripihkahappoanhydridi, sekä Pschorr-synteesi, jonka lähtöaineet ovat 2-nitrobentsaldehydi ja natriumfenyyliasetaatti.
Fenantreeni on ulkomuodoltaan valkoista kiteistä ainetta. Käytännöllisesti katsoen se ei liukene veteen, mutta liukenee moniin orgaanisiin liuottimiin, kuten bentseenin. Alkoholeihin se liukenee huonosti.


title: Fenantreeni

text: Fenantreeni voidaan hapettaa kromitrioksidin avulla fenantra-9,10-kinoniksi. Kloorin kanssa yhdiste reagoi elektrofiilisella additioreaktiolla, jolloin muodostuu cis- ja trans-9,10-dikloori- 9,10-dehydrofenantreenia, joka voidaan kuumentamalla hajottaa 9-klooridehydrofenantreeniksi. Sen sijaan fenantreenin ja bromin välinen reaktio johtaa useasta tuotteesta muodostuvaan seokseen ja mekanismi on todennäköisesti erilainen.


title: Fenantreeni

text: Fenantreenia käytetään orgaanisessa synteesissä ja siitä valmistetaan väriaineita, räjähteitä ja lääkkeitä. Sitä käytetään myös biokemiallisessa tutkimuksessa, erityisesti PAH-yhdisteiden metaboliaa tutkittaessa, ja nitroglyseriiniä ja selluloosaa tasapainottavana aineena.


title: Fenantreeni

text: Eräät bakteerit kykenevät käyttämään fenantreenia hiilen lähteenä. Tällaisia ovat muun muassa eräät "Acinetobacter"- ja "Mycobacterium"-sukujen lajit. Bakteereilla on mono-oksigenaasientsyymejä, jotka hapettavat fenantreenin diolijohdannaisiksi.


title: Solita

text:
Solita Oy on vuonna 1996 perustettu suomalainen ohjelmisto- ja digitaalisen liiketoiminnan asiantuntijayritys. Solita tarjoaa ja kehittää IT-palveluita, sähköistä asiointia sekä tiedolla johtamisen ratkaisuja yrityksille ja julkishallinnon organisaatioille. Solita tarjoaa digitaalisen liiketoiminnan rakentamiseen tähtääviä palveluita strategiatyöstä, konseptoinnista ja palvelumuotoilusta teknisiin toteutuksiin, integraatioihin, analytiikkaan, ylläpitoon ja pilvipalveluihin.
Yhtiöryhmään, Solita Groupiin, kuuluvat Solita Oy, Solita AB, Palmu Inc ja Evolta Oy.


title: Solita

text: Solitan toimitusjohtaja on Jari Niska, joka on valittu Tivi-lehden sadan merkittävimmän it-vaikuttajan listalle vuonna 2013, 2014 ja 2015. Yrityksen pääkonttori sijaitsee Tampereella ja sillä on toimipisteet myös Helsingissä, Oulussa (vuodesta 2014), Tukholmassa (vuodesta 2016), Tallinnassa (vuodesta 2017) sekä vuodesta 2018 lähtien Münchenissa, Turussa ja Lahdessa. Yritys pyrkii tarjoamaan monipuolista osaamista yritysten digitalisoitumiseen sekä hyödyntämään kokeilukulttuuria ja käyttäjälähtöisen, ketterän ohjelmistosuunnittelun työtapoja.


title: Solita

text: Solita perustettiin Tampereella vuonna 1996. Yrityksen perusti Heikki Halme, joka valittiin vuoden 2010 ohjelmistoyrittäjäksi. Solitan liikevaihto oli vuonna 2015 49,7 miljoonaa euroa , vuonna 2014 36,8 miljoonaa euroa ja vuonna 2013 oli 31 miljoonaa euroa.


title: Solita

text:
Solita on menestynyt Great Place to Work Institute Finlandin Suomen parhaat työpaikat -kilpailussa vuonna 2013 tullen seitsemänneksi ja vuosina 2014-2015 kuudenneksi
yleisessä paras työpaikka -sarjassa. Solitan henkilöstö kasvoi vuonna 2015 26 prosenttia vuodesta 2014. Yritys työllistää Suomessa IT-asiantuntijoita myös laajan alihankintaverkostonsa puitteissa .


title: Solita

text: Vuoden 2017 helmikuussa Solita ilmoitti pörssiin listautumisaikeistaan. Myöhemmin uutisoitiin, ettei sitä tapahdu.


title: Solita

text: Vuonna 2015 Solitan Ympäristöministeriölle tekemä Lupapiste-palvelu valittiin Vuoden parhaaksi B2B-palveluksi.  Solitan asiakkaisiin kuuluvat muun muassa DNA, Fazer, Metso, Nokian Renkaat, Liikennevirasto, Tulli ja Oikeusministeriö.


title: Uusikartano

text: Uusikartano on Varsinais-Suomessa, Pöytyällä entisessä Yläneen kunnassa sijaitseva kartano ja sen ympärille muodostunut kylä.


title: Uusikartano

text: Uudenkartanon kirjallisesti tunnetuimman ytimen muodostaa varhaiskeskiaikainen suurehko Polviniemen tila Yläneenjoen varressa Yläneellä. Vaasasuvun poliittisessa talouspelissä keskiaikainen tila merkittiin kartanon luontoiseksi, jolloin se kyettiin siirtämään aatelistolle. Aikanaan alue tuli liitetyksi Yläneen kartanoon.


title: Uusikartano

text: Uusikartano on erotettu Yläneen kartanosta vuonna 1809. Tällöin noin puolet Yläneen kartanon lampuotitiloista erotettiin uudeksi tilaksi, joka sai tämän jälkeen nimen Uusikartano. Tila oli siis merkitty vanhaksi rälssiksi, minkä omistajaksi pääsi aikanaan majuri Isak Reinhold Sahlberg Eurasta, joka sai aatelittomuudestaan huolimatta luvan ostaa Uudenkartanon osuuden Yläneenkartanosta. Häntä seurasivat Uudenkartanon omistajina poika, luonnontieteilijä ja entomologi, Turun yliopiston professori ja Yläneellä sijainneen Huvituksen puutarhatilan perustaja Carl Reinhold Sahlberg, pojanpoika, luonontieteilijä ja entomologi Reinhold Ferdinand Sahlberg ja tämän poika Valter Reinhold Sahlberg. Uudessakartanossa asui lapsuudessaan ja nuoruudessaan myös Carl Reinhold Sahlbergin poika, hyönteistieilijä ja Helsingin yliopiston professori John Sahlberg. Sahlbergin suvun omistuksessa kartano oli vuoteen 1890.


title: Uusikartano

text: Vuomnna 1890 kartanon omistajaksi tuli taloustirehtööri F. F. Björni, joka oli hankkinut omistukseensa myös Yläneenkartanon. Vuonna 1910 tilan maista noin 5 500 hehtaaria myytiin valtiolle asutustarkoituksiin. Valtiolle myydyille alueille perustettiin 126 uutta, itsenäistä tilaa.


title: Uusikartano

text: Björni myi vuonna 1913 Uudenkartanon pojalleen Sulho Björnille (Rantasalo). Vuonna 1924 tilan osti häneltä Kaarlo Selin joka sitten myi sen 1929 Yläneen kunnalle. Kartanon entiseen päärakennukseen perustettiin kunnalliskoti mutta rakennus tuhoutui 27. tammikuuta 1938 (ehkä) erään mielisairaan hoidokin sytyttämässä tulipalossa. Palossa kuoli 10 henkilöä. Uudenkartanon peltomaisemat edustavat edelleen komeinta suomalaista ikivanhaa peltokulttuuria, toiseksi vanhinta nykyisellä Pöytyällä heti Yläneenkartanon ydinpeltojen jälkeen.


title: Uusikartano

text: Uudenkartanon alueella asuu noin 500 asukasta ja kylässä on jo kolmen vuosikymmenen ajan toiminut Himolan teatteri. Vuonna 2011 Uusikartano valittiin Varsinais-Suomen vuoden kyläksi.


title: El Bogotazo

text: El Bogotazo oli huhtikuussa 1948 Kolumbian pääkaupungin Bogotán keskustassa populistipoliitikko Jorge Eliécer Gaitánin murhasta alkanut väkivaltainen mellakka, josta La Violenciana tunnetun 1940–1950-lukujen sisällissodan sanotaan alkaneen. Mellakka alkoi, kun mielenterveysongelmainen nuori mies Juan Roa Sierra ampui Gaitánin Bogotássa. Liberaali radioasema yllytti tämän jälkeen väkijoukkoa mellakoimaan hallitusta vastaan. Seuraavaan aamuun kestäneen mellakan aikana noin 3 000 ihmistä sai surmansa ja satoja rakennuksia poltettiin.


title: El Bogotazo

text: Mellakoiden nimitys tulee Kolumbian pääkaupungista Bogotásta, johon on lisätty iskua, lyöntiä tarkoittava vahvistava pääte "-azo".


title: El Bogotazo

text: Kolumbiassa liberaalien ja konservatiivien välit olivat äärimmäisen kireät konservatiivien vuoden 1946 vaalivoiton jälkeen. Maaseudulla esiintyikin vaaleihin liittyneitä väkivaltaisuuksia. 1930-luvulta asti hallineita liberaaleja harmitti, kun voittaneet konservatiivit olivat sulkeneet heidät pois niin valtiollisesta kuin paikallistason politiikastakin.


title: El Bogotazo

text: Vaikka tunnelma Kolumbiassa oli kiristynyt, maan pääkaupungissa Bogotássa oli rauhallista. Siellä järjestettiin huhtikuussa 1948 yhteisamerikkalainen kokous, jossa oli määrä perustaa Amerikan valtioiden järjestö, OAS. Vaalitappion jälkeen liberaalien johtoon noussut Jorge Gaitán ammuttiin kuitenkin 9. huhtikuuta Bogotán kadulla hänen ollessaan menossa lounaalle. Gaitánin ampuja oli Juan Roa Sierra. Gaitán kuoli lähes välittömästi, ja Roa pakeni paikalta jalan. Vihainen väkijoukko lähti ajamaan Roata takaa ja sai hänet kiinni, vaikka poliisi yrittikin poistaa hänet paikalta turvallisesti. Roa lynkattiin, ja hänen ruumiinsa kannettiin presidentinpalatsin Casa de Nariñon ulkopuolelle.


title: El Bogotazo

text: Gaitánin murhan viralliseksi syyksi laitettiin Roan hermostuminen siitä, että Gaitán ei ollut antanut Roalle töitä, jota tämä oli pyytänyt. Murhan syitä ja Roan mahdollisia taustahenkilöitä on kuitenkin spekuloitu kauan. Kolumbialainen kirjailija Gabriel García Márquezkin käsitteli asiaa vuoden 2002 kirjassaan "Elää kertoakseen". Gaitánilla oli joka tapauksessa vihamiehiä, kuten konservatiivipresidentti Mariano Ospina Pérez. Lisäksi murhan taustalle on epäilty Gaitánin omaa puoluetta, CIA:ta ja jopa Fidel Castroa, joka oli samaan aikaan Bogotássa. Murhan tehneellä mielenterveysongelmaisella Roalla ei kuitenkaan ollut yhteyksiä poliittisiin tahoihin, eikä murhan taustalla olleesta salaliitosta ole löytynyt merkkejä.


title: El Bogotazo

text: Murhan jälkeen bogotálainen liberaali radioasema kiihotti kaupungin köyhiä valtaamaan kadut, etsimään aseita ja hyökkäämään hallintorakennuksiin. Työläiset vastasivatkin kutsuun ja hyökkäsivät virastoihin ja poliisien kimppuun ja varastelivat. He käyttivät aseinaan tuliaseita, viidakkoveitsiä, lyijytankoja ja kirveitä. Mellakka yhdisti konservatiiveja ja liberaaleja, sillä kummatkin tahot halusivat väkivaltaisuuksien loppua. Liberaalit asettivat Gaitánin seuraajaksi Darío Echandían, joka puhui parvekkeelta väkijoukolle ja pyysi heitä laskemaan aseensa. Konservatiivit kääntyivät armeijan puoleen, mutta armeija pystyi ainoastaan hiljentämään väkijoukkoa kiihottaneen radioaseman.


title: El Bogotazo

text: Mellakka kesti koko yön, ja sen aikana satoja rakennuksia poltettiin. Kaupungin laitamille nousi omatekoisia kauppoja, joissa ihmiset myivät kaupungista ryöstettyjä tavaroita. Kaupungin mellakoissa kuoli lopulta noin 3 000 ihmistä. Kun tieto Gaitánin murhasta levisi maan muihin osiin myös muissa kaupungeissa puhkesi samantapaisia mellakoita. Mellakka hiipui aamuun 10. huhtikuuta mennessä, kun väkijoukko alkoi väsyä ja humaltua. Armeija ja poliisi pystyi ottamaan kaupungin haltuunsa, minkä jälkeen jälleenrakennustyöt pystyttiin aloittamaan.


title: El Bogotazo

text: Mellakan anarkistisen luonteen takia ryöstelijöiden ja murhaajien tuomitsiminen oli lähes mahdotonta. Tapahtumien jälkiä siivottiin kuukausia, mutta sen aiheuttama henkinen jälki kesti huomattavasti kauemmin. Mellakka toi esille työläisten ja oligarkien välisen syvän vihan, joka oli kytenyt vuosien 1899–1902 tuhannen päivän sodasta lähtien.


title: El Bogotazo

text: Vaikka mellakka lähensikin hetkellisesti maltillisten liberaalien ja konservatiivien välejä, verinen tapahtuma jäi kuitenkin ihmisten mieleen. Puoleet olisivat pystyneet lähentymään tapahtumien jälkeen enemmänkin, mutta he tyytyivät syyttämään toisiaan. El Bogotazon voidaankin lopulta nähdä verisen, "La Violenciana" tunnetun sisällissodan alkuna.


title: Päijänne (Sonkajärvi)

text: Päijänne on pieni, noin 200 metriä pitkä lampi Sonkajärvellä. Päijänteeseen laskee etelästä Hiekkapuro, ja Päijänne laskee pohjoiseen Talaslampeen.


title: Päijänne (täsmennyssivu)

text: Päijänne voi viitata muun muassa seuraaviin asioihin:


title: Stephen Elop

text: Stephen Andrew Elop (s. 31. joulukuuta 1963 Ancaster, Ontario) on kanadalainen yritysjohtaja, joka toimi Nokian toimitusjohtajana 21. syyskuuta 2010 – 3. syyskuuta 2013. Elop oli yhtiön ensimmäinen ei-suomalainen toimitusjohtaja, ja seurasi tehtävässään Olli-Pekka Kallasvuota.


title: Stephen Elop

text: Etukäteen arvioitiin, että Kallasvuon seuraaja olisi Nokian langattomien palvelujen yksikön johtaja Anssi Vanjoki. Elopin valinta julkistettiin 10. syyskuuta 2010, ja Vanjoki ilmoitti eroavansa Nokialta 13. syyskuuta puolen vuoden irtisanomisajalla. Myöhemmin tammikuussa 2011 selvisi, että Nokian hallituksen puheenjohtajaa Jorma Ollilaa oli sijoittajien taholta uhkailtu ja vaadittu, että hänen pitää valita tehtävään pohjoisamerikkalainen Elop, erotuksena Ollilan omasta ehdokkaasta Vanjoesta. Nokia kiisti väitteet johtajapelistä. Paul Allenin jahti kävi Helsingin satamassa heinäkuussa 2010, juuri ennen Elopin valitsemista toimitusjohtajaksi


title: Stephen Elop

text: Ennen Nokiaa Elop toimi vuodesta 2008 Microsoftin yritysratkaisuista vastaavan yksikön johtajana. Hänen aiempia työantajiaan ovat muun muassa Juniper Networks, Adobe Systems ja Macromedia.


title: Stephen Elop

text: Elopin ensimmäinen näyttävin esiintyminen oli Lontoon sijoittajatapaamisessa 11. helmikuuta 2011, kun Elop oli toiminut Nokian palveluksessa runsaat neljä kuukautta. Elopin esiintymistä ja Nokian lausuntoja tulevaisuudesta spekuloitiin ennakolta lehdistössä runsaasti. Elop ilmoitti, että Nokia valitsee älypuhelimiinsa Microsoftin käyttöliittymän ja Nokia aloittaa laajan yhteistyön Microsoftin kanssa. Nokian aikaisemmin kehittämät Symbian ja Meego -käyttöjärjestelmät hylättiin. Samalla Elop ilmoitti johtajavaihdoksista Nokian johtokunnassa, johon valittiin neljä uutta jäsentä. Elop kertoi, että muutokset Nokiassa vaikuttavat myös henkilöstövähennyksiin Suomessa, organisaatiota uudistetaan ja kustannuksia karsitaan. Muutamaa päivää myöhemmin julkisuuteen vuoti Elopin Nokian henkilöstölle kirjoittama nk. ""burning platform"" -muistio, jonka otsikko oli sanaleikki palavasta öljynporauslautasta ja ohjelmistoalustasta.


title: Stephen Elop

text: Elopin peruspalkan Nokian toimitusjohtajan tehtävässä vuonna 2011 kerrottiin olevan 1,1 miljoonaa euroa vuodessa.


title: Stephen Elop

text: Elopin ensimmäinen toimintavuosi 2010–2011 Nokiassa ei ollut menestyksellinen. Helmikuussa 2011 Elop julisti Nokian hylkäävän Symbianin ja Meegon ja siirtyvänsä Microsoftin Windows Phoneen – kuitenkin vasta kahden vuoden siirtymäajalla. Analyysiyhtiö Inderesin analyytikko Mikael Rautanen piti katastrofaalisena virheenä sitä, että Elop käytännössä haukkui yhtiön omat Symbian-tuotteet. Nokian markkina-arvo romahti 12 miljardia euroa 17 miljardiin euroon, samoin kuin markkinaosuus putosi kolmanneksesta alle neljännekseen ja pörssikurssi putosi 7,79 eurosta 4,60 euroon. Älypuhelinten markkinaosuus romahti noin 15 prosenttiin, kun se vuonna 2010 oli lähes 40 prosenttia. Entiset johtajat Anssi Vanjoki, Tero Ojanperä, Rich Green, Meego-johtajat Ari Jaaksi ja Alberto Torres ja Navteq-johtaja Larry Kaplan erosivat yhtiön palveluksesta. Työntekijöitä vähennettiin lähes 9 000. Elopin kiinteä vuosipalkka oli vuonna 2011 1,1 miljoonaa euroa. Hänelle maksettiin vuonna 2011 työsopimuksen allekirjoituspalkkiona 2,1 miljoonaa euroa, 473 000 euron käteispalkkio, 540 000 euron optio-oikeus ja 74 000 euron lisäeläke siten, että palkkaa ja palkkioita Elop sai yhteensä 4,2 miljoonaa euroa.


title: Stephen Elop

text: Kun Nokian markkinaosuus oli tippunut kahdeksaan prosenttiin Elop tiedotti 14. kesäkuuta 2012, että Nokia vähentää 10 000 työpaikkaa maailmanlaajuisesti, Vertu-yksikkö myydään pääomasijoittaja EQT:lle ja johtokuntaan tulee vaihdoksia. Uusista henkilöstövähennyksistä 3 700 kosketti Suomea ja yhtiön Salon tuotannon kerrottiin päättyvän. Elop kuitenkin vakuutti Nokian Windows-strategian jatkuvan vahvana kun yhtiön pörssikurssi laski alle kahteen euroon osakkeelta. 16. kesäkuuta Nokia ilmoitti markkinointijohtaja Jerri DeVardin, Mobile Phones -yksikön johtaja Mary McDowellin ja Marketsin johtajan Niklas Savanderin irtisanoutuneen. Heidän tilalleen Nokian johtokuntaan nousivat Juha Putkiranta, Timo Toikkanen ja Chris Weber.


title: Stephen Elop

text: Elop jätti paikkansa Nokian toimitusjohtajana syyskuussa 2013 sen jälkeen, kun yhtiön matkapuhelinliiketoiminta oli myyty Microsoftille. Nokian väliaikaiseksi pääjohtajaksi siirtyi Risto Siilasmaa ja väliaikaiseksi toimitusjohtajaksi Timo Ihamuotila.


title: Stephen Elop

text: Kun Elop aloitti Nokian johtajana vuonna 2010, oli yhtiön markkina-arvo noin 29,5 miljardia euroa. Kun Nokia vuonna 2013 myi matkapuhelintoiminnot Microsoftille oli yhtiön arvosta jäljellä 11,1 miljardia euroa. Samassa yhteydessä ilmoitettiin, että Elop jättää Nokian toimitusjohtajan paikan.


title: Stephen Elop

text: Kauppalehden toimittajien Pekka Nykäsen ja Merina Salminen "Operaatio Elop" -kirjan laskelmien mukaan Elop työskenteli Nokian toimitusjohtajana 1 020 päivää. Kun Nokian tappiot jaetaan jokaiselle päivälle, laski Nokian omistajien omaisuus 18 miljoonaa euroa päivässä koko Elopin toimistusjohtajuuskauden ajan.


title: Stephen Elop

text: Elop aloitti tammikuussa 2016 työt entisessä yliopistossaan McMasterissa Kanadassa. Hänen tittelinsä on Distinguished Engineering Executive in Residence, eli toimii neuvonantajana insinööritieteiden laitoksella.


title: Stephen Elop

text:
Elopilla on tietotekniikan ja -hallinnon alempi korkeakoulututkinto McMaster University -yliopistosta, joka sijaitsee Hamiltonissa Kanadassa. Opiskeluaikanaan Elop työskenteli osa-aikaisesti yliopiston teknillisessä tiedekunnassa.
Hänellä on vaimonsa Nancyn kanssa viisi lasta, joista yksi on adoptoitu Kiinasta. Alun perin Elopin perheen piti muuttaa Suomeen, mutta perheen muuttaminen Suomeen ei ollut järkevää, koska Stephen itse oli Suomessa vain vähän. Elopin harrastuksiin kuuluvat muun muassa lentäminen, jääkiekko ja ruoanlaitto.


title: Stephen Elop

text: Suomessa Elop asui Helsingin Kruununhaassa kerrostalossa.


title: Ahti Molander

text: Ahti Molander (6. maaliskuuta 1938 Helsinki – 7. joulukuuta 1998) oli suomalainen taloustieteilijä ja Helsingin yliopiston professori. Hän oli ekonometrian ja taloudellisten ennusteiden laatimisen uranuurtaja Suomessa.


title: Ahti Molander

text: Molander pääsi ylioppilaaksi Helsingin Tehtaanpuiston yhteiskoulusta 1957 ja hän opiskeli sitten Helsingin yliopistossa valmistuen valtiotieteen kandidaatiksi 1962, lisensiaatiksi 1966 ja tohtoriksi 1969.


title: Ahti Molander

text: Molander oli Suomen Pankin taloudellisessa tutkimuslaitoksessa tutkijana 1961–1971 ja Elinkeinoelämän tutkimuslaitoksen ETLAn johtajana 1971–1973. Hän oli Helsingin yliopiston kansantaloustieteen, erityisesti ekonometrian professori 1973–1984. Erottuaan professorin virasta alkoholin käytön ja epäsäännöllisten elämätapojen aiheuttamien ongelmien vuoksi Molander toimi yritysten konsulttina.


title: Ahti Molander

text: Molander tutki inflaatioteoriaa ja kehitti ekonometrisia malleja taloudellisten ennusteiden laatimiseen. Hänen johtajakaudellaan ETLA aloitti kokonaistaloudellisten ennusteiden julkaisemisen. Hän oli myös kiinnostunut tietokoneiden ja tekoälyn käytöstä taloudellisessa mallintamisessa. Molanderin tieteellinen julkaisutoiminta ajoittui pääosin 1960-luvulle ja 1970-luvun alkupuolelle.


title: Ahti Molander

text: Molander oli myös tunnettu jazzmusiikin harrastaja ja hän harrasti lisäksi autourheilua ja taidemaalausta. Hän tuli tunnetuksi, kun Suomen Pankin silloinen pääjohtaja Mauno Koivisto kehotti Molanderia keskittymään trumpetinsoittoon Molanderin arvosteltua julkisesti harjoitettua talouspolitiikkaa.


title: Norjan jääkiekon I-divisioona

text: Norjan jääkiekon I-divisioona on Norjan jääkiekon toiseksi korkein sarjataso.


title: Puolan pääministeri

text: Puolan pääministeri (), virallisesti ministerineuvoston puheenjohtaja, on hallituksen tai ministerineuvoston johtaja. Hänet nimittää presidentti.


title: Puolan pääministeri

text: Pääministeri ehdottaa muita ministerejä, presidentti nimittää heidät ja parlamentti eli Sejm hyväksyy nimitykset.


title: Puolan pääministeri

text: Pääministeri oli Beata Szydło marraskuusta 2015 joulukuuhun 2017. Szydło jätti 7. joulukuuta 2017 eroilmoituksen pääministerin tehtävästä, ja hänen seuraajakseen tuli valtiovarainministerinä sekä varapääministerinä toiminut Mateusz Morawiecki.


title: O-luokka (hävittäjä)

text: O-luokka oli Britannian Kuninkaallisen laivaston hävittäjäluokka, jotka muodostivat vuoden 1939 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 1. hätälaivueen (). Osa aluksista muutettiin 1950-luvulla sukellusveneidentorjuntafregateiksi.


title: O-luokka (hävittäjä)

text: Alusten suunnittelu perustui J-luokan aluksissa käytettyyn runkoon ja voimanlähteeseen, mutta niiden keula oli uudelleen suunniteltu parantamaan alusten merikelpoisuutta. Aluksiin asennettiin myös paranneltu ilmatorjunnan tulenjohtojärjestelmä.


title: O-luokka (hävittäjä)

text: Luokan alukset valmistettiin kahdessa neljän aluksen erässä. Ensimmäisen erän alukset varustettiin 4,7 tuuman ainoastaan matalan ampumakulman (40 astetta) omaavilla torneilla, kun taas toinen erä varustettiin nelituumaisilla ilmatorjuntatykeillä. Jälkimmäisessä korvattiin lisäksi osa torpedoputkista miinakiskoilla, joiden kuormaamisen yhteydessä jouduttiin poistamaan Y-torni, torpedoputket ja syvyyspommit vakavuuden korjaamiseksi.


title: Landeswehrin sota

text: Landeswehrin sota käytiin Viron ja Rüdiger von der Goltzin johtamien saksalaisjoukkojen välillä Pohjois-Latvian alueella 3. kesäkuuta – 3. heinäkuuta 1919. Sota liittyi saksalaisten suunnitelmaan Baltian herttuakunnan muodostamisesta vasta itsenäistyneiden Baltian maiden alueelle. Sota päättyi saksalaisten tappioon ja ympärysvallat määräsivät saksalaisten vapaaehtoisjoukot palaamaan Saksaan. Sota hidasti merkittävästi puna-armeijan kukistamista Latviassa. Cēsisissä käytyä ratkaisevan taistelun päivämäärää 23. kesäkuuta juhlitaan Virossa voitonpyhänä.


title: Landeswehrin sota

text: Saksalaiset joukot toimivat alun perin Latviassa turvaamassa maata puna-armeijan etenemiseltä. Kārlis Ulmanisin johtama Latvian väliaikaishallitus oli voimaton ja joutui tukeutumaan kokonaan saksalaisten apuun pysyäkseen pystyssä. Maaliskuussa 1919 koko Väinäjoen pohjoispuolinen Latvia oli vastaperustetun Latvian neuvostotasavallan käsissä. Väliaikaishallitus yritti suorittaa joukkojen pakkomobilisaation, mikä ei sopinut saksalaisten suunnitelmiin. Saksalaiset järjestivät vallankaappauksen ja nostivat valtaan itselleen myönteisen Andrievs Niedran johtaman hallituksen. Ulmanis pakeni englantilaiseen sotalaivaan. 22. toukokuuta Rüdiger von der Goltz johtamat saksalaisista vapaaehtoisista koottu rautadivisioona ja baltiansaksalaisten Baltian Landeswehr valtasivat Riian puna-armeijalta. Hyökkäystä jatkettiin edelleen, kunnes Cēsisin edustalla törmättiin virolaisiin, jotka olivat saksalaisten tietämättä vallanneet Pohjois-Latvian perääntyvältä puna-armeijalta. Tämä ei sopinut saksalaisten kuvioihin ja he päättivät ryhtyä sotaan virolaisia vastaan.


title: Landeswehrin sota

text: Saksalaiset ryhtyivät keskittämään joukkoja Cēsisin edustalle ja vaativat virolaisia perääntymään. Virolaisten ylipäällikkönä toiminut Johan Laidoner antoi joukoille käskyn varautua hyökkäykseen 3. kesäkuuta. Seuraavana päivänä 4. kesäkuuta saksalaisten kanssa yritettiin järjestää neuvottelu, mutta saksalaiset eivät lähettäneet edustajiaan paikalle. Uusi kokous sovittiin pidettäväksi 5. kesäkuuta, mutta saksalaiset eivät taaskaan tulleet paikalle. Sen sijaan virolaisille tuli tieto, että saksalaisten edustajat odottivat rautatiesillan lähellä Cēsisin eteläpuolella. Virolaiset saapuivat paikalle panssarijunan turvaamina, mutta sitä vastaan avattiin tuli ja saksalaiset yrittivät vallata sen. Panssarijunan onnistui kuitenkin torjua hyökkäys ja palata takaisin virolaisten puolelle.


title: Landeswehrin sota

text: Seuraavana päivänä saksalaiset aloittivat hyökkäyksen Cēsisiä vastaan, jota puolustivat virolaisille alistetut väliaikaishallitukselle uskolliset latvialaiset joukot. Laidoner valitti saksalaisten toimista ympärysvalloille kertoen saksalaisten hyökkäyksen uhkaavan etenemistä puna-armeijaa vastaan Latvian muissa osissa. Liittoutuneet suostuivatkin välittämään neuvottelut osapuolten välillä. Saksalaismyönteisen Latvian hallituksen Andrievs Niedra vaati neuvotteluissa virolaisten poistumista Pohjois-Latviasta. Saksalaisia joukkoja ei olisi oikeastaan saanut olla Latviassa Väinäjoen pohjoispuolella, mutta kieltoa kierrettiin siten, että Niedra palkkasi rautadivisioonan osaksi Latvian armeijaa. Ympärysvaltojen Hubert de la Poer Gough teki aselepoehdotukset, johon saksalaisten johtaja von der Goltz ei suostunut. Sen sijaan hän esitti 17. kesäkuuta uhkavaatimuksen virolaisille maasta poistumiselle. Jos vaatimusta ei noudatettaisi, aselepo rikottaisiin 19. kesäkuuta. Virolaiset eivät tähän suostuneet.


title: Landeswehrin sota

text: Saksalaisten rautadivisioona aloitti uuden hyökkäyksen 19. kesäkuuta Limbažin suuntaan. Landeswehr hyökkäsi Cēsisiin ja saavutti Riika-Pihkovan maantien, joka avasi tien Valgan suuntaan. Cēsisiä puolustaneiden latvialaisten joukkojen oli pitänyt perääntyä saksalaisten tieltä. Tilanne oli virolaisille tukala, mutta sitä helpotti Pihkovasta ja Narvasta paikalle saapuneet uudet joukot. Virolaiset aloittivat vastahyökkäyksen Landeswehriä vastaan ja sen rintamaan syntyi aukko. Ankaria taisteluja käytiin Lindenhofin kartanon luona, jossa virolaisten onnistui vallata saksalaisten tykistöasema. 23. kesäkuuta Ernst Põdderin komentamat virolaiset hyökkäsivät Cēsisiin ja valtasivat sen samana päivänä. Saksalaiset perääntyivät niin nopeasti, etteivät he edes räjäyttäneet siltoja mennessään. Virolaiset jahtasivat perääntyviä joukkoja ja olivat 2. heinäkuuta jo Riian esikaupungeissa. He suostuivat kuitenkin ympärysvaltojen välittämään rauhaan seuraavana päivänä. Saksalaiset joukot määrättiin palaamaan Saksaan ja Riikaan asettuivat väliaikaishallitukselle uskolliset joukot.


title: Landeswehrin sota

text: Tappio merkitsi Viron ja Latvian baltiansaksalaisten haaveileman saksalaisjohtoisen yhtenäisvaltion suunnitelmista luopumista. Sodan myötä heistä tuli vain yksi vähemmistö muiden joukossa ja he menettivät ylimystön asemansa. Latviassa ja Virossa suoritettiin maareformit, joilla saksalaisten suurtilat jaettiin alkuperäisväestöön kuuluville talonpojille. Virossa voitto saksalaisista oli henkisesti tärkeä ja ratkaisevan Cēsis taistelun päivämäärää 23. kesäkuuta julistettiin voitonpyhäksi (), jota pidettiin pitkään jopa suuremmassa arvossa kuin varsinaista itsenäisyyspäivää.


title: Tehdasseurakunta

text: Tehdasseurakunta oli entisajan Suomessa tehtaan yhteyteen perustettu seurakunta. Sen perusti tehtaan omistaja ja hänellä oli oikeus kutsua sinne saarnaaja. Valtakirjan (lakikielessä virkavahvistuskirjan) saarnaajalle antoi tuomiokapituli, jos saarnaaja oli virkaan kelpaava. Avoimeksi jääneeseen virkaan omistajan ei ollut pakko ottaa uutta saarnaajaa (1869 voimaan tulleen kirkkolain, 30/1869, 248 pykälä). Tehdasseurakunnan suhde emäseurakuntaan oli samankaltainen kuin kappeliseurakunnan (kirkkolain 151 pykälä). Silloinen kirkkolaki nimitti tehdasseurakuntaa pruukiseurakunnaksi (151 §). Suomen viimeinen tehdasseurakunta toimi Karjaan Mustiossa vuoteen 1929 asti.


title: Sairaanluonakäynti

text: Sairaanluonakäynti oli entisajan Suomessa ja Ruotsissa seurakunnan (pitäjän) papille osoitettu kirjallinen tai suullinen pyyntö vierailla sairaan seurakuntalaisen luona. Pyynnössä sairas ilmaisi halunsa keskustella papin kanssa tai ottaa vastaan ehtoollinen. Tavallisesti pappia hakemaan järjestettiin hevoskyyti, jos sairaalla suinkin oli mahdollisuus sellaiseen. Näin pappi saatiin viipymättä sairaan luo. Pappi otti aina mukaansa tarvittavan välineistön eli ehtoollismaljan eli kalkin, ehtoollisleipälautasen eli pateenin ja pienikokoisen ehtoollisleipälippaan sekä pienen pullollisen viiniä. Nämä välineet pappi sijoitti nahkakoteloon, joka mahtui laukkuun tai taskuun.


title: Sairaanluonakäynti

text: Suomessa oli keskiajalla erityinen "pitäjänhevonen," jolla pappi kyydittiin ripittämään kuolemansairasta seurakuntalaista.


title: Melonta kesäolympialaisissa 1956

text: Vuoden 1956 kesäolympialaisten melonta järjestettiin 30. marraskuuta – 1. joulukuuta Melbournessa Australiassa. Tämä oli neljäs kerta kun laji oli mukana olympialaisten ohjelmassa virallisena lajina. Mukana oli 113 osanottajaa 17 eri maasta. Tapahtumia oli yhdeksän.


title: Hillanälvikäs

text: Hillanälvikäs ("Galerucella sagittariae") on mm. hillan ja mansikan tuholaisena esiintyvä kovakuoriaislaji. Hillanälvikäs on noin 6-7 mm pitkä. Etelä-Suomessa sen sanotaan syövän myös kurjenjalkaa ("Comarum palustre"). Mansikalla elävä laji voi useissa tapauksissa olla mansikkanälvikäs ("Galerucella tenella").


title: Hillanälvikäs

text: Euroopan eläinten tietokannan, Fauna Europaea, Taxon DataBank:n mukaan hillanälvikäs ("G. sagittariae") ja lummenälvikäs ("G. nymphaeae") ovat yksi ja sama laji?. Suomen kovakuoriaistutkijoilla on asiasta erilainen käsitys.


title: Hillanälvikäs

text: Erilaiset tulkinnat johtunevat siitä, että lajikompleksin lajien ja "rotujen" taksonomista asemaa ei nähtävästi ole vielä kyllin tarkasti selvitetty.


title: P-luokka (hävittäjä)

text: P-luokka oli Britannian Kuninkaallisen laivaston hävittäjäluokka, jotka muodostivat vuoden 1939 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 2. hätälaivueen (). Osa aluksista muutettiin 1950-luvulla sukellusveneidentorjuntafregateiksi.


title: P-luokka (hävittäjä)

text: Alukset olivat toisinta edeltäneestä O-luokasta poiketen aiemmasta luokasta lähinnä siinä, että kaikki alukset oli varustettu neljän tuuman ilmatorjuntakykyisillä torneilla. Aluksiin asennettuihin torneihin asennettiin pidemmät kilvet suojan parantamiseksi.


title: Reitkallin kartano

text: Reitkallin kartano on kartano Haminassa, Summanjoen länsirannalla Reitkallin länsikylässä eli Vanhassakylässä. Päärakennus on 1820-luvulta.


title: Reitkallin kartano

text: Nykyinen kartanotilus on ollut viime aikoina asuinkäytössä (päärakennus 860 neliömetriä lattiapinta-alaa) ja maaseutumatkailupaikkana, jossa on myös muutama erillinen mökki. Summanjoen rantaviivaa kuuluu tilaan kolmisensataa metriä.


title: Reitkallin kartano

text: Noin 1936–1940 päärakennus korotettiin kaksikerroksiseksi. Tällöin yläkerrokseen valmistui 13 huonetta. Päärakennus pääsi 1970-luvulla huonoon kuntoon ja se kunnostettiin kokonaan 1970–1980 -luvuilla.


title: Reitkallin kartano

text: Tila on joko vanhoja Kitusen maakirjatilan tai Paljakan maakirjatilan maita. Molemmat olivat rälssitiloja keskiajalta lähtien.


title: Reitkallin kartano

text: 1750-luvusta lähtien tila kuului Vehkalahden nimismiehelle Svend Melleenille ja sitten pari sukupolvea tämän jälkeläisiä omisti tilan. Svend Melleenin kartano muodostui hänen hankkimistaan tiluksista, joista osa oli Hornien aiempia omistuksia ja osan muodosti Paljakan tila. Päärakennus rakennettiin ilmeisesti tilukselle, joka oli aiemmin kuulunut Horneille.


title: Reitkallin kartano

text: 1800-luvun loppupuolella kartano kuului kauppaneuvos Janne (Jean) Bruunille sekä sitten vuoteen 1890 tämän vävylle kenraalimajuri Johan Adolf Frey. Kartanossa Frey omistautui uudenaikaisten karjanhoitomenetelmien kehittämiseen. 1906 kartanon päätilan ostivat eversti Lennart Forsten ja hänen vaimonsa Alma Forstén tilan silloiselta omistajalta senaattori Juhani Arajärveltä. Forstenit siirsivät tilalle puutarhakoulunsa, jonka toiminta oli alkanut 1898 (sittemmin Reitkallin puutarhakoulu).


title: Reitkallin kartano

text: Summan Mutikka Oy harjoitti 1990-luvun vaihteessa matkailu- ja ravintolatoimintaa kartanossa. 1994 lähtien tila on toiminut yksityisasuntona, ensin edesmenneen toimitusjohtaja Pekka Juustin (1939–2006) loppuelämän.


title: Reitkallin kartano

text: Reitkallissa on ollut ainakin yksi kartano jo 1300-luvun lopulta lähtien.


title: Reitkallin kartano

text: Reitkallin rälssisäteri on ollut olemassa ainakin jo vuodesta 1383, jolloin pyhän Johanneksen päivänä Viipurissa ruotsalaisperäinen aatelismies Eerikki Lassenpoika, sittemmin Vehkalahden nimismies, osti ritari Erengisle Niilonpojalta, valtakunnandrotsin asettamalta Viipurin komentajalta, kruununmaista tiloja Vehkalahden Reitkallin kylästä. Vuonna 1396 Eerikki Lassenpoika sai näille omistuksilleen vahvistuksen Viipurin uudelta käskynhaltijalta, ritari Kaarle Ulvinpojalta - vuoden 1396 pergamentin teksti on säilynyt.


title: Reitkallin kartano

text: Säterin hankkineesta Eerikki Lassenpojasta polveutuu rälssisuku, jonka haarat käyttivät 1500-luvulta lukien vaihdellen nimiä Junkar, Vilken ja Husgafvel. Nämä sukuhaarat jakoivat keskenään Reitkallin rälssitilukset. Myöhemmin Paljakan tilana tunnettu rälssitilus kuului 1500-luvun lopulla Vilken-sukuhaaralle, ja myöhempi Kitusen tilus Kankaisten Horn-suvulle, jonka uskotaan saaneen perintönä juuri eräiden Vilkenien joitakin maita.


title: Reitkallin kartano

text: 1500–1600 -luvuilla Reitkallin kartanona kuitenkin tunnettiin aivan toinen kiinteistö ja kartanorakennus (sittemmin kokonaan purettu), nimittäin Näkkiläksi kutsuttu tila ja sillä säterillä sijainnut kartanorakennus. Historioitsijoiden käsityksen mukaan Eerikki Lassenpojan keskiaikainen kartano olisi sijainnut pikemminkin Näkkilän puolella.


title: Reitkallin kartano

text: Tämän kartanon joutui rouva Kristiina Böllia, velkaantuneen rälssimies Henrikki Junkarin leki, myymään noin tai vähän ennen vuotta 1680.


title: Reitkallin kartano

text: 1880-luvun puolivälissä, Reitkallin ensimmäinen kansakoulu rakennettiin paikalle jossa 1400-luvulla oli sijainnut Reitkallin silloinen kartano eli Näkin kartano - koulu aloitti toimintansa 16.10.1886.


title: Latinalaisen Amerikan historia

text: Latinalaisen Amerikan historia on Yhdysvaltain eteläpuolisen Meksikosta Chilen ja Argentiinan kärkeen ulottuvien Etelä- ja Keski-Amerikan maiden historiaa.


title: Latinalaisen Amerikan historia

text: 1400-luvulla Amerikan mantereen suurimmat valtakunnat olivat asteekkien valtakunta Meksikossa ja Inkavaltio Perussa. Sen jälkeen kun Kristoffer Kolumbus oli vuonna 1492 purjehtinut Karibianmeren saarille, Espanja ja Portugali perustivat Amerikkaan siirtomaita. Muutamassa vuosikymmenessä valloittajat, konkistadorit, kukistivat inkat, asteekit. Käytännössä kivikautta eläneet inkat, asteekit ja muut intiaanit olivat espanjalaisten ylivoimaisen teknologian ja heidän levittämien tautien takia edessä voimattomia. Näitä alueita alettiin myöhemmin nimittää Latinalaiseksi Amerikaksi, koska Espanja ja Portugali olivat aikoinaan latinalaisen Rooman osia, ja latinasta kehittyneet romaaniset kielet espanja ja portugali, tulivat siirtolaisuuden vaikutuksesta alueella valtakieliksi. Nykyäänkin espanja on pääkielenä lähes kaikissa muissa Latinalaisen Amerikan maissa paitsi Brasiliassa, jossa valtakielenä on portugali.


title: Latinalaisen Amerikan historia

text: Paavi Aleksanteri VI jakoi vuonna 1494 Tordesillasin sopimuksella koko Euroopan ulkopuolisen maailman siten, että noin 1 800 kilometriä Kap Verden saarilta länteen kulkeneen rajalinjan länsipuolella olevat alueet kuuluivat Espanjalle, itäpuoliset Portugalille. Sopimuksen mukaisesti Portugalilille kuuluisi Etelä-Amerikasta vain sen itäinen osa, eli Brasilia, ja muu osa mantereesta kuului Espanjalle. Nämä valloittivatkin vähitellen koko mantereen lukuun ottamatta pohjoisrannikon Guayanaa, jonka Iso-Britannia, Alankomaat ja Ranska jakoivat myöhemmin keskenään. Karibianmeren saaret jaettiin vähitellen monien Euroopan valtioiden kesken.


title: Latinalaisen Amerikan historia

text: Eurooppalaiset onnistuivat kukistamaan intiaanien kapinat, joita esiintyi varsinkin Andeilla. Näin heidän valtansa vakautui vuoteen 1700 mennessä sekä Keski- että Etelä-Amerikassa. Latinalaisesta Amerikasta tuli 1500-luvulla raaka-aineiden vientialue. Intiaanien oli tehtävä työverona maatalous- ja kaivostöitä. Varsinkin Brasiliaan kuljetettiin Afrikasta runsaasti mustia orjia Atlantin yli noin vuoteen 1850 asti.


title: Latinalaisen Amerikan historia

text: Yhdysvaltain vapaussota 1776 ja Ranskan vallankumous 1790-luvulla johtivat siihen, että myös useimmat Latinalaisen Amerikan maat julistautuivat 1800-luvun alkupuolella itsenäisiksi. Itsenäistymistä ei kuitenkaan saanut aikaan maiden alkuperäinen intiaaniväestö, vaan emämaasta tulleiden siirtolaisten jälkeläiset, kuten Yhdysvalloissakin. Huomattavin Etelä-Amerikan maiden itsenäistymiseen vaikuttanut henkilö oli Simón Bolívar, jonka mukaan Bolivia on saanut nimensäkin. Useimmista itsenäistyneistä maista tuli tasavaltoja, mutta Brasilia ja Meksiko olivat keisarikuntia. Maiden poliittiset olot olivat epävakaita, ja 1900-luvun lopulle saakka niissä tapahtui useita sotilasvallankaappauksia.


title: Latinalaisen Amerikan historia

text: Kuuba ja Puerto Rico jäivät kuitenkin Espanjalle Espanjan ja Yhdysvaltain sotaan saakka 1898, jolloin Kuuba virallisesti itsenäistyi, mutta Yhdysvallat sai maassa suuren vaikutusvallan. Puerto Rico liitettiin itsehallintoalueena Yhdysvaltoihin.


title: Latinalaisen Amerikan historia

text: Monet pääasiassa brittiläiseen imperiumiin kuuluneet Karibianmeren pienet saarivaltiot itsenäistyivät vasta 1960- ja 1970-luvuilla, samoin manterellakin Britannialle kuuluneet Guyana ja Belize sekä Alankomaille kuulunut Suriname. Guadeloupe, Martinique ja Ranskan Guayana kuuluvat Ranskalle edelleenkin, mutta niitä ei enää pidetä siirtomaina vaan merentakaisina departementteina.


title: Latinalaisen Amerikan historia

text: Yhdysvaltain, Ranskan ja Englannin vaikutus lisääntyi 1800-luvulla Latinalaisessa Amerikassa. Espanjankielisissä maissa oli konservatiivien ja liberaalien välillä ristiriitaa. Näissä maissa kehittyi suurmaaomistus 1800-luvulla. Vientiin pohjautunut alkutuotanto synnytti Latinalaisen Amerikan maihin 1800-luvulla talouselämää ja politiikkaa johtavan eliitin, jota sanotaan monesti oligarkiaksi. Joillain alueilla olivat taas merkittäviä vahvat sotilasjohtajat, "caudillo"t. Syntyi valtava ero rikkaiden ja köyhien välille.


title: Latinalaisen Amerikan historia

text: Maiden välillä käytiin sotia, ja niiden rajat muuttuivat muutamaan otteeseen. Maiden sisäiset sodat olivat 1800-luvulla monesti maiden hajottajien ja koossa pitämisen kannattajien välisiä. Yhdysvallat alkoi useasti puuttua Latinalaisen Amerikan maiden asioihin lähettämällä joukkoja 1840-luvulta lähtien. Alkuperäisasukkaiden asema oli 1800-luvulla erittäin huono. Jonkinlaista demokratiaa esiintyi Argentiinassa, Chilessä, Costa Ricassa ja Kolumbiassa.


title: Latinalaisen Amerikan historia

text: Jotkut maat menestyivät taloudellisesti erittäin hyvin. Vuosina 1880–1930 Argentiina kuului maailman kymmenen rikkaimman maan joukkoon. Uruguay sai demokratiansa ja hyvinvointivaltion omaisen yhteiskuntansa ansiosta 1920- ja 1930-luvuilla lempinimen ”Amerikan Sveitsi”.


title: Latinalaisen Amerikan historia

text: 1900-luvun alussa alkoi selvästi näkyä Etelä-Amerikan maiden halu vastustaa Yhdysvaltain vaikutusta alueellaan.


title: Latinalaisen Amerikan historia

text: 1910-luvulla tapahtui Meksikossa maan pitkään sisällissotaan vienyt vallankumous, johon liittyi 1920-luvulla maareformi. Muiden maiden maareformit alkoivat 1950-luvulla. Tällöin alkoivat toden teolla nousta demokraattiset ja taistellen toimivat kommunismiin ja sosialismiin tähtäävät puolueet ja sissiliikkeet. Kuuban vallankumous onnistui 1950-luvun lopussa ja innoitti muissa maissa toimivia liikeitä. Ne saivat kaikupohjaa yhteiskunnallisesta epätasa-arvosta, joka monesti katsottiin ja monilla alueilla olikin osin Yhdysvaltain harjoittaman julkisen ja peitetyn taloudellisen ja poliittisen toiminnan syytä. Esimerkiksi Keski-Amerikan maat suuntautuivat pääosin Yhdysvaltain vientiin, ja maat tuottivat pääosin muutamaa suhdanneherkkää tuotetta.


title: Latinalaisen Amerikan historia

text: Viimeistään 1970-luvulla näkyi taloudessa aikaisemmin hyvin pärjänneiden Argentiinan ja Uruguayn selvä köyhtyminen. Köyhyys näkyi Latinalaisessa Amerikassa suurkaupunkien slummiutumisena. Kaikki Latinalaisen Amerikan maat luettiinkin yleensä kehitysmaiden joukkoon.


title: Latinalaisen Amerikan historia

text: Yhdysvaltain vaikutus oli kahtalainen: se toisaaita horjutti, toisaalta vakautti Etelä-Amerikan maita. Kommunistien sissiliikeet loivat vastareaktiona moniin maihin sotilasdiktatuureja, jotka valtakautensa aikana vangitsivat, kiduttivat ja murhauttivat vasemmistolaisia, niiksi epäiltyjä ja muita hallituksen vastustajia sekä sissisodissa monia siviilejäkin. Erityisen räikeä esimerkki sosialismin ja Yhdysvaltain kamppailusta oli Chilen sotilaskaappaus 1973, jossa Augusto Pinochetin johtama sotilasjuntta kaatoi CIA:n tuella presidentti Allenden. Toisaalla Yhdysvallat lopetti aseiden viemisen Guatemalaan 1970-luvulla. 80-luvulla syntyi Latinalaiseen Amerikkaan Yhdysvaltain ohjaama konsensus niihin maihin, joissa oikeisto tai vastaavat tahot olivat vallassa.


title: Latinalaisen Amerikan historia

text: Intiaanien oikeuksia alettiin tunnustaa esimerkiksi Brasiliassa vasta 2000-luvulla. Latinalainen Amerikka vapautui sotilashallituksista 1980- ja 1990-lukujen edetessä. Kommunistisissit heikkenivät muun muassa Itä-Euroopan kommunistimaiden romahduksen synnyttämän ideologisen tyhjiön takia. 2000-luvulla on silti esimerkiksi Kolumbiassa nähty kommunistisissien toimivan, ja Meksikossa on ollut raju huumekartellien välinen sota. Vielä 2000-luvun alussa noin 50 000 maatyöläistä eli Brasiliassa orjuutta muistuttavissa oloissa. Yhä jatkuvat ongelmat nostivatkin monissa maissa vasemmistopoliitikot näkyvään asemaan 2000-luvulla. Esimerkiksi Venezuelan melko itsevaltainen sosialistijohtaja Hugo Chávez asettui avoimesti vastustamaan Yhdysvaltoja.


title: Saksala (Nousiainen)

text: Saksala on Nousiaisten kunnan pohjoisosassa sijaitseva kulmakunta ja entinen koulupiiri. Se sijaitsee Kurjenrahkan kansallispuiston eri osien välissä. Vaikka Saksala yleisesti tunnetaan kylänä, se ei hallinnollisesti muodosta omaa maarekisterikyläänsä, vaan on pikemminkin niin kutsuttu talouskylä.


title: Saksala (Nousiainen)

text: Saksalan tilat sijaitsevat Nousiaisten muiden kylien takamailla entisen Nousiaisten pitäjänmetsän alueella. Esimerkiksi Savojärven rannalla sijaitsevat Saksalan tilan maat kuuluvat Koljolan rekisterikylään ja ne on lohkottu Koljolan kyläkeskuksessa sijaitsevan Alhon kantatilan maista. Samoin Turun Tortimäestä ja Nousiaisten Valpperista tulevien teiden risteyksessä sijaitseva Ason tila ja entinen Saksalan koulu kuuluvat Sukkisten kylään ja ne on lohkottu kylän yksinäistilasta. Vaikka eräissä historiallisissa asiakirjoissa Saksala ja esimerkiksi Kiikko on kirjattu kyliksi, ei maanjakokäytäntö ole sallinut uusien rekisterikylien muodostamista. Siten ne muodostavat vain omia kulmakuntiaan.


title: Saksala (Nousiainen)

text: Saksalasta on löydetty kivikautisten työkalujen lisäksi joko pronssikaudelta tai varhaiselta rautakaudelta peräisin olevaa esineistöä. Vaikka Kuhankuonoa ympäröivillä alueilla oli harjoitettu kaskiviljelyä jo aiemmin, muodostui pysyvä asutus seudulle vasta 1700-luvulla. Perimätiedon mukaan alueen ensimmäiset pysyvät asukkaat olisivat olleet vuonna 1757 Savojärvelle muuttaneet Johan ja Maria Bärnstedt, vaikka jo vuoden 1695 karttaan on järven rannalle Pirtinmäkeen merkitty seudun ensimmäinen talo. Bärnstedtien sukunimeksi ilmoitetaan myöhemmissä lähteissä Saxla, jonka ajatellaan antaneen nimensä koko tulevalle Saksalan alueelle. Vuosisadan loppupuolella Nousiaisten, Mynämäen, Yläneen ja Vahdon takamaille rakennettiin useampiakin torppia. Pitäjänmetsien lakkautuksen jälkeen 1800-luvulla torpparit tekivät taksvärkkinsä maiden uusille omistajille, kunnes torpat itsenäistyivät 1910-luvulta alkaen. Vuonna 1850 Saksalassa oli noin 110 asukasta, mutta vuoteen 1900 mennessä asukasluku oli noussut noin 170 asukkaaseen.


title: Saksala (Nousiainen)

text: Vuosisatojen myötä Saksalasta muodostui takamaan keskus. Jo vuonna 1908 sinne johti jonkunlainen tie Nousiaisten Valpperista. Samoin Yläneen Uudeltakartanolta tuli kapulatie yli Lammenrahkan. Toisen maailmansodan jälkeen Saksalaan perustettiin monia rintamamies- ja siirtolaistiloja. Lisäksi vielä 1950-luvun puolivälissä alueella hakattiin metsää suuria alueita, mikä toi Saksalaan runsaasti metsätyömiehiä. Näihin aikoihin Savojärven rannalla olleella tanssilavoilla järjestettyihin juhannusjuhliin saattoikin parhaimmillaan osallistua jopa viisituhatta henkeä. Vuodesta 1932 aina 1960-luvulle kylässä toimi kansakoulu ja 1950-luvulla Saksalassa toimi kaksikin kauppaa.


title: Saksala (Nousiainen)

text: Kun Saksalassa asui vuonna noin 190 henkeä, oli Saksalan asukasluku 2000-luvulle tultaessa enää noin 50–60 henkeä. Kylä ei kuitenkaan ole hiljennyt täysin: siellä muun muassa toimii aktiivinen, vuonna 1936 perustettu pienviljelijäyhdistys. Se vastaa esimerkiksi Savojärven rannalla sijaitsevan Nousiaisten kunnan virkistysalue Rantapihan ylläpidosta.


title: Disco in Dream / The Hitman Roadshow

text: Disco in Dream/The Hitman Roadshow oli australialaisen dance- ja poplaulaja Kylie Minoguen ensimmäinen kiertue vuodelta 1989. Kiertue vieraili Japanissa ja myöhemmin Britanniassa nimellä ”The Coca-Cola Hitman Roadshow” ilmaisena konserttina brittifaneille.


title: Valpperi

text: Valpperi on kylä Nousiaisten kunnassa, Varsinais-Suomessa. Kylä sijaitsee kunnan koillisosassa.


title: Valpperi

text: Ensimmäinen kirjallinen maininta Valpperin kylästä on vuodelta 1505. Varhaisissa asiakirjoissa kylän nimi esiintyy kolmessa muodossa: Walkaberga, Valckeberg ja Falkenberg eli Haukkavuori. Valpperi-nimitystä kylästä on käytetty 1600-luvulta lähtien. Vuonna 1556 Kylässä on sijainnut viisi taloa: Jaakola, Möyrä, Puonti, Raasio ja Raula. Kolme näistä tiloista halottiin 1700-luvulla, mikä nosti taloluvun kahdeksaan. Halkomisten seurauksena syntyivät Etu- ja Taka-Jaakolan, Puontin ja Ylijoen sekä Möyrän ja Iso-Möyrän tilat. Kaikki kylän tilat ostettiin perintötiloiksi 1760-luvulla. Kylän pohjois- ja itäpuolella ovat sijainneet Nousiaisten pitäjänmetsät, jotka jaettiin 1830-luvulla. Näihin metsiin on tullut torppariasutuksia jo 1700-luvulla. Kylän vanhaa rakennuskantaa tuhoutui runsaasti suuressa tulipalossa 1933, jolloin muun muassa Raulan ja Ylijoen rakennukset paloivat. Suuri osa kylän varhaisesta rakennuskannasta on kuitenkin säilynyt.


title: Valpperi

text: Kylän talot ovat sijoittuneet nauhamaisesti sen läpi virtaavan Hirvijoen varteen. Kylässä on ollut runsaasti erilaista toimintaa: Valpperissa sijaitsee tai on sijainnut muun muassa kolme kauppaa, mylly, saha, suksia valmistanut puutyöliike, pankki ja koulu.


title: Enjoy Yourself Tour

text: Enjoy Yourself Tour oli Kylie Minoguen ensimmäinen maailmankiertue toisen studioalbumin - "Enjoy Yourself" - jälkeen. Kiertueen Euroopan osuuden alussa Kylie Minogue aloitti imagon ja tyylin muutoksen julkaisemalla "Better the Devil You Know" -singlen, jota esitettiin osana Encorea Euroopassa.


title: Inkpot

text: Inkpot on alankomaalaisen Shocking Blue -yhtyeen vuonna 1972 julkaistu viides studioalbumi. Levyn tunnetuin raita on sen nimikappale, joka nousi yhtyeen kotimaassa listan sijalle 5. Vuonna 1998 albumi ilmestyi CD-versiona samalla levyllä "Attila"-albumin kanssa muodossa "Inkpot & Attila".


title: Out of the Ashes

text: Out of the Ashes on Katran toinen albumi, joka julkaistiin Suomessa 27. lokakuuta 2010. Ensimmäinen albumilta jultaistu single oli One Wish Away, joka julkaistiin Suomessa 15. syyskuuta 2010, vain digitaalisena versiona.


title: Rhythm of Love Tour

text: Rhythm of Love oli Kylie Minoguen toinen maailmankiertue. Helmikuussa 1991 kiertue oli Australiassa ja eteläisessä Aasiassa. Kylie esitti tunnetuimmat laulunsa ja hittinsä sekä omat versionsa lauluista Help! ja "Love train".


title: Rhythm of Love Tour

text: Kiertue muotoutui "Let's Get to It" -kiertueeksi, kun se saapui vihdoin Eurooppaan loppuvuodesta. Nimen muutoksen myötä kiertueella nähtiin uudet asusteet ja uusi soittolista.


title: Let’s Get to It Tour

text: Let's Get to It Tour oli Kylie Minoguen konserttikiertue Yhdistyneessä kuningaskunnassa sekä Irlannissa vuoden 1991 lopussa.


title: Let’s Get to It Tour

text: Brittifanien pyynnöstä kiertueesta tuli jatko Rhythm of Love -kiertueelle. Uudistuneelle kiertueelle uuden puvuston loi John Galliano. Lisäksi kiertueen soittolistaan lisättiin uusia lauluja tukemaan uutta "Let's Get to It" -levyä. Osa uusista lauluista oli Kylie Minoguen omaa käsialaa.


title: Intimate and Live Tour

text: Intimate and Live Tour oli Kylie Minoguen vuoden 1998 kiertue, joka tuki hänen viidettä "Kylie Minogue" ja kuudetta "Impossible Princess" studioalbumeitansa.


title: Kirk Penney

text: Kirk Samuel Penney (s. 23. marraskuuta 1980 North Shore City) on uusiseelantilainen koripalloilija, joka edustaa nykyisin New Zealand Breakersiä.


title: Kirk Penney

text: Penney aloitti pääsarjakoripallon North Harbour Heatissä, jota hän edusti vuosina 1997–1999. Tämän jälkeen Penney siirtyi pelaamaan Wisconsinin yliopistoon neljäksi kaudeksi. Penneytä ei varattu NBA:n varaustilaisuudessa, mutta marraskuussa 2003 Miami Heat teki hänen kanssaan pelaajasopimuksen. Penney pelasi seurassa vain kaksi ottelua, jonka jälkeen seura luopui hänestä. Parin päivän päästä Penney siirtyi Espanjan pääsarjassa pelanneeseen CB Gran Canariaan loppukauden mittaisella sopimuksella. Kauden 2004–2005 Penney edusti D-liigassa pelannutta Asheville Altitudea. Joulukuussa 2004 hän siirtyi Los Angeles Clippersin paitaan ja edusti seuraa neljän ottelun ajan. Tammikuussa 2005 seura luopui hänen pelaajaoikeuksistaan. Seuraavan kauden Penney vietti Euroliigan mestaruuden voittaneessa Maccabi Tel Avivissa. Hän teki seurassa 3,3 pistettä ottelua kohden yhdeksässätoista Euroliiga-ottelussa. Kaudeksi 2006–2007 Penney liittyi Euroliigaseura Žalgiris Kaunasiin. Helmikuussa 2007 Penney vaihtoi ALBA Berliniin, jota hän edusti kauden loppuun asti. Euroopankiertuueen jälkeen Penney palasi Uuteen-Seelantiin New Zealand Breakersiin. Kauden 2009–2010 lopussa hän siirtyi muutamaksi viikoksi takaisin D-liigaan, tällä kertaa Sioux Falls Skyforceen.


title: Mighty Joe

text: Mighty Joe on alankomaalaisen Shocking Blue -yhtyeen kappale ja single, joka julkaistiin vuoden 1969 lopulla. Se on jälkimmäisempi yhtyeen kahdesta kappaleesta, joka pääsi Britannian singlelistalle (sijoitus 43.). Parhaiten se menestyi yhtyeen kotimaassa, missä se oli parhaimmillaan listan sijalla 2. Kappale ei sisälly millekään yhtyeen studioalbumeista, mutta se on mukana bonuskappaleena "Scorpio’s Dance" -albumin CD-versiolla.


title: Mighty Joe

text:
A-puoli
B-puoli


title: Ritva Kariniemi

text: Rithellevi Niemi, kirjailijanimi Ritva Kariniemi (s. 26. heinäkuuta 1931 Rovaniemi) on suomalainen kirjailija.


title: Ritva Kariniemi

text: Kariniemen romaani "Katkeraa savua" sijoittui Lapin sodan aikoihin.


title: On a Night Like This Tour

text: On a Night Like This Tour oli Kylie Minoguen vuonna 2001 pidetty kiertue. Kiertue julkaistiin vuonna 2000 heti Sydneyn olympialaisten ja paralympialaisten menestyksekkäiden esiintymisten jälkeen. Kiertueesta tuli siihen mennessä Kylie Minoguen nopeimmin loppuun myyty kiertue. Tämän myötä hänestä tuli yksi kysytyimmistä live esiintyjistä.


title: Tuiskupyssy

text: Tuiskupyssy eli urkupyssy on piilukkoinen ase, jossa on monta yhtä aikaa laukaistavaa piippua. Tuiskupyssyjä käytettiin pääasiassa laivastotaisteluissa 1700- ja 1800-luvuilla. Mahdollisesti kuuluisin tuiskupyssy on Henry Nockin valmistama versio, jonka suunnittelija oli kuitenkin todennäköisesti joku muu kuin Nock itse. Nockin valmistamassa tuiskupyssyssä oli seitsemän .50-kaliiperista piippua. Ase oli aikansa mittapuulla todella tehokas, mutta siinä oli myös monia haittapuolia: ase saattoi murtaa ampujansa olkapään voimakkaan rekyylinsä tähden ja sen suuliekki saattoi sytyttää ampujan laivan purjeet tuleen. Nämä syyt tekivät aseesta hyvin epäkäytännöllisen, mikä johti sen käytön lopettamiseen 1800-luvulla.


title: Pierre Hadot

text: Pierre Hadot (21. helmikuuta 1922 Pariisi, Ranska – 24. huhtikuuta 2010) oli ranskalainen filosofi ja filosofian historioitsija, joka oli erikoistunut antiikin filosofiaan ja erityisesti uusplatonismiin. Hadot oli École des hautes études en sciences sociales (EHESS) -koulun johtaja vuosina 1964–1986. Vuonna 1982 hänet nimitettiin Collège de Francen professoriksi kreikkalaisen ja roomalaisen ajattelun historian oppituolille ("chaire d'histoire de la pensée hellénistique et romaine"). Hän jäi eläkkeelle tehtävästä vuonna 1991, jolloin hänestä tuli collegen "professeur honoraire".


title: Pierre Hadot

text: Hadot tunnetaan muun muassa filosofian käsitteen analyysistään antiikin Kreikassa teoksessaan "Mitä on antiikin filosofia?" (1995). Hadot tunnisti ja analysoi antiikin filosofian "hengellisiä harjoituksia" (mikä edelsi Michel Foucault'n kiinnostusta näihin käytäntöihin hänen "Seksuaalisuuden historiansa" toisessa ja kolmannessa osassa). Hadot katsoi, että Sokrateen hahmo on avain filosofian alkuperäisen käsitteen löytämiseen. Sokraattista terapiaa luonnehti ennen kaikkea yhteys ihmisten välillä. Hadotin toistuva teema on, että filosofeja tulisi arvioida sen mukaan, miten he elävät elämäänsä, mitä he tekevät; ei sen perusteella, mitä he sanovat. Filosofia ilmenee keskustelussa, ei kirjoituksissa ja luennoissa; näin filosofia sellaisena kuin sitä opetetaan yliopistoissa on enimmäkseen vääristymä alkuperäisestä.


title: Paragon (kilta)

text: Paragon tai DREAM Paragon (palvelinkohtaisena kokonimenä  Lightning's Blade-EU) oli suomalainen World of Warcraft -kilta. Kilta luokiteltiin World of Warcraftissa maailman parhaimmaksi (PvE)-killaksi vuonna 2010. Paragonin sponsorina toimii tanskalainen tietokoneiden oheislaitteiden valmistaja SteelSeries sekä taiwanilainen tietotekniikka- ja elektroniikkateollisuusyritys Asus. Paragonin verkkosivut olivat erittäin suositut. Suomalaisten verkkosivujen kävijämääriä laskeva verkkopalvelu Oindex listasi vuoden 2011 alussa sen sijalle 26. Kilta ilmoitti lopettavansa toimintansa helmikuussa 2016.


title: Paragon (kilta)

text: Kilta syntyi, kun kaksi eri palvelimilla sijaitsevaa kiltaa, "Knockout" (Twisting Nether-EU) ja "Sauna" (Stormreaver-EU), yhdistyivät Paragoniksi elokuussa 2008. Myöhemmin kiltaan on kuitenkin tullut jäseniä muista killoista.


title: Paragon (kilta)

text: Yksi merkittävimmistä saavutuksista oli Blizzard Entertainmentin ensimmäisen yritysmäärällisen päävihollisen Anub'arakin kaato. Sinä päivänä, kun Paragon oli saanut Anub'arakin kaadettua oli kilta käyttänyt noin 45 yritystä, johon oli kulunut yhtäjaksoisesti noin 9 tuntia. Anub'arakilla on yhteensä 50 yritystä per instanssin nollaus ().


title: Paragon (kilta)

text: Toinen merkittävä on "Wrath of the Lich King" -lisäosan päättävän ja maaliskuussa 2010 pelin vaikeammaksi luokitellun päävihollisen Lich Kingin kaato. Kaato suoritettiin maailman ensimmäisenä korkeimmalla vaikeustasolla (25-hengen Heroic-taso) 26. maaliskuuta 2010. Kyseiseen kaatoon kilta käytti huikeat yli 170 yritystä.


title: Paragon (kilta)

text: Toinen merkittävä kaato oli "Cataclysm" -lisäosan, tarkalleen version 4.2, mukana tulleen Ragnaros-pomon 25-HC-kaato maailman ensimmäisenä. Tähän kilta käytti yli 500 yritystä.


title: Paragon (kilta)

text: Viimeisin merkittävä saavutus Paragonilta oli Imperator Mar'Gok -pomon kaato Highmaul-raidissa Mythic-vaikeusasteella. Tähän kilta käytti n. 120 yritystä.


title: Paragon (kilta)

text: World of Warcraftissa on paljon kilpailua vihollisten kaadoista (PvE-pelaamisesta). Paragonin itse luokittelemia tiukkoja vastustajia ovat muun muassa kansainvälinen Ensidia (Tarren Mill-EU), saksalainen For the Horde (Nazjatar-EU) ja yhdysvaltalainen Premonition (Sen'jin-US).


title: Paragon (kilta)

text: Huom! (H) = Heroic


title: Borgata (hotelliketju)

text: Borgata on yhdysvaltalainen hotelliketju. Sillä on hotelli muun muassa Atlantic Cityssä.


title: Borgata (hotelliketju)

text: Television kilpailuohjelmassa Kauhukeittiö oli palkintona paikka Gordon Ramsayn Atlantic Cityn Borgatan ravintolan keittiömestarina.


title: Euran urheilutalo

text: Euran urheilutalo on monitoimihalli Eurassa. Urheilutalossa on palloiluhalli, jossa naisten Lentopallon Mestaruusliigan joukkue LiigaEura pelaa kotiottelunsa. Lisäksi Euran urheilutalossa on keilahalli, voimailusali ja 25-metrisen altaan sisältävä uimahalli, joka on vesipallojoukkue ETU:n kotihalli.


title: Euran urheilutalo

text: Palloiluhallin katsojakapasiteetti on 300 henkeä, ja hallissa järjestetään vuosittain mm. Pyhäjärvi-messut ja EuraGospel. Urheilutalossa on myös n. 20 hengen retkeilymajatasoiset majoitustilat ja tilaussauna.


title: Euran urheilutalo

text: Urheilutalon yhteydessä on lisäksi Kisatupa-niminen lounaskahvila.


title: Rekisterikylä

text: Rekisterikylä eli maarekisterikylä on isossajaossa muodostunut käsite, joka vuoteen 2014 määritti kiinteistörekisterissä maanmittauksessa kiinteistötunnuksen kuntanumeron jälkeisen osan. Vuodesta 2014 kiinteistötunnusten aiemmin kuntaan tai kylään viitanneet osat eivät enää tietosisältönä määritä kuntaa tai kylää.


title: Rekisterikylä

text: Nämä tunnukset voi todeta kiinteistöihin liittyvistä asiakirjoista, kuten kauppakirjoista, kaavoituspäätöksistä tai kartoista, esimerkiksi Kansalaisen Karttapaikasta.


title: Rekisterikylä

text: Nimitys maarekisterikylä on vuodesta 1985 lähtien ollut epävirallinen tai kuvaileva, koska maarekisteriä ei enää pidetä, vaan sen on korvannut vuodesta 1985 alkaen kiinteistörekisteri.


title: Rekisterikylä

text: Kiinteistörekisterissä kunta- ja kylänumerot olivat osa tietosisältöä vuoteen 2014. Vuodesta 2014 aiempia kunta- ja kylänumeroita vastanneet kiinteistötunnuksen osat eivät enää ole osa kiinteistörekisterin tietosisältöä, vaan ainoastaan osa kiinteistön yksilöivää kiinteistötunnusta. Tämän jälkeen kiinteistörekisterissä määritellään vain kiinteistöt ja niiden kuuluminen kuntaan. Kuuluminen kuntaan määritellään vuodesta 2014 kiinteistön ominaisuustietona, mutta ei enää osana kiinteistötunnuksen tietosisältöä. Kiinteistön kuulumista kylään ei enää määritellä, vaikka vuoteen 2014 kiinteistötunnuksessa osana sen tietosisältöä olleet kylänumerot edelleen sisältyvät kiinteistötunnukseen.


title: Rekisterikylä

text: Myöskään karttatulosteisiin ei enää merkitä kylänrajoja, ja siksi myös kiinteistötunnukset esitetään karttatulosteissa täydellisinä.


title: KylieFever2002 Tour

text: KylieFever2002 oli Kylie Minoguen esiintymiskiertue, joka kiersi Euroopassa ja Australiassa vuonna 2002. Kiertue oli Minoguen kiertueista siihen mennessä tuotannoltaan suurin. Studioalbumi "Fever" ja sen musiikkivideot inspiroivat useita lavastuksia ja vaatteiden vaihtoja. Asusteet kiertueelle olivat Dolce&Gabbanan käsialaa. Kiertueen koreografina toimi Rafael Bonachela. Manchesterin MEN Arenan konsertista lähetettiin webcastina suora erikoislähetys, joka näytettiin yksinoikeudella MSN UK:lla faneille ympäri maailmaa.


title: KylieFever2002 Tour

text: Act 1: Silvanemesis


title: KylieFever2002 Tour

text: Act 2: Droogie Nights


title: KylieFever2002 Tour

text: Act 3: The Crying Game


title: KylieFever2002 Tour

text: Act 4: Street Style


title: KylieFever2002 Tour

text: Act 5: Sex in Venice


title: KylieFever2002 Tour

text: Act 6: Cybertronica


title: KylieFever2002 Tour

text: Act 7: VoodooInferno


title: KylieFever2002 Tour

text: Encore


title: Morane-Saulnier Rallye

text: Morane-Saulnier Rallye oli ranskalainen yleisilmailukone, jonka ensilento tehtiin 10. kesäkuuta 1959. Siitä tuli Euroopassa suosittu 1960-luvulla ensin nimellä MS.880, mutta 1970-luvulla Socata-tehtaan tuotteena. Myös puolalainen PZL valmisti 1970-luvun lopussa koneita lisenssillä nimellä PZL Koliber.


title: Morane-Saulnier Rallye

text: Ranskalaiseen tapaan lentokone syntyi valtion tuotekehityskilpailussa, se sai alkunsa vuonna 1958 nimellä MS.880 Rallye Club. Kun Morane-Saulnier liittyi Sud Aviationiin vuonna 1965, se sai vuonna 1966 uuden nimen Socata. Koneen tuotanto jatkui 1970-luvulle, koneita tehtiin 3300 kappaletta. Koneen korvasi Socata TB-lentokone.


title: 2015 (yritys)

text: 2015 (Twenty Fifteen) on yhdysvaltalainen pelistudio ja se perustettiin vuonna 1997. Studio kehitti muun muassa -videopelin.


title: Showgirl Tour

text: Showgirl: The Greatest Hits -kiertue tuki Kylie Minoguen "Ultimate Kylie" -kokoelmalevyä. Alkuperäisen suunnitelman mukaan Kylie Minoguen piti esiintyä Australiassa ja Aasiassa, mutta hän joutui perumaan loppukiertueen rintasyöpädiagnoosin vuoksi.


title: Showgirl Tour

text: Hän palasi kiertueelle uudelleen 11. marraskuuta 2006. Kiertue nimettiin uudelleen "Showgirl: The Homecoming" -kiertueeksi. Tässä vaiheessa soittolista ja puvusto oli täysin uudistettu.


title: Showgirl Tour

text: Overture


title: Showgirl Tour

text:
Act 1: Showgirl
Better the Devil You Know
In Your Eyes
Giving You Up
On a Night Like This


title: Showgirl Tour

text:
Act 2: Smiley-Kylie
Shocked
What Do I Have to Do?
Spinning Around


title: Showgirl Tour

text:
Act 3: Denial
In Denial
Je Ne Sais Pas Pourquoi
Confide in Me


title: Showgirl Tour

text:
Act 4: What Kylie Wants, Kylie Gets
Red Blooded Woman
Slow
Please Stay


title: Showgirl Tour

text:
Act 5: Dreams
Over the Rainbow
Come Into My World
Chocolate
I Believe in You
Dreams


title: Showgirl Tour

text:
Act 6: Kyliesque
Hand on Your Heart
The Loco-Motion
I Should Be So Lucky
Your Disco Needs You


title: Showgirl Tour

text:
Act 7: Minx in Space
Put Yourself in My Place
Can’t Get You Out Of My Head


title: Showgirl Tour

text:
Encore:
Especially for You
Love at First Sight


title: Harald Bosio

text: Harald Bosio (2. tammikuuta 1906 Judenburg – 1980) oli itävaltalainen yhdistetyn hiihtäjä, mäkihyppääjä ja hiihtäjä. Hän edusti seuratasolla Landesskiverband für Wien und Niederösterreich -seuraa. Bosio voitti pronssia yhdistetyssä Innsbruckin MM-kisoissa 1933. Hän osallistui olympialaisiin kolmesti, vuosina 1928–1936, mutta ei voittanut mitaleita. Bosion parhaaksi olympiasijoitukseksi jäi kahdeksas sija 4 × 10 kilometrin hiihtoviestistä Garmisch-Partenkirchenin kisoista 1936.


title: Noiduttu kello

text: Noiduttu kello () on 28. kirja R. L. Stinen kirjoittamassa "Goosebumps"-kirjasarjassa. R. L. Stine sanoi, että "Noiduttu kello" oli kirjoittamisen osalta hänen lempikirjansa Goosebumps-sarjasta. Kirja julkaistiin uudelleen vuonna 2003. Tämän seurauksena kirjan vuosiluvut muutettiin ajankohtaisemmiksi.


title: Noiduttu kello

text: Sarjan protagonisti on 12-vuotias Michael Webster -niminen poika, joka kertoo tarinan omasta näkökulmastaan, ja joka on ihastunut luokkakaveriinsa Mona Deatoniin. Hän aloittaa puhumalla siskostaan Tarasta, joka valehtelee jatkuvasti sadakseen veljensä vaikeuksiin. Michaelin kahdentenatoista syntymäpäivänäkin Tara pilasi kaiken: hän naarmutti hänen uutta pyöräänsä, kertoi Monalle Michaelin ihastuksesta, avasi kaikki hänen lahjansa ja kamppasi hänet, kun hän kantoi kakkuaan vierailleen.


title: Noiduttu kello

text: Pari päivää myöhemmin Michaelin isä ostaa antiikkisen käkikellon Anthonyn Antiikit -nimisestä kaupasta. Isä kertoo ihailleensa kelloa viisitoista vuotta. Kellosta sanotaan, että jos tietää sen salaisuuden, sitä voidaan käyttää ajassa palaamiseen. Lisäksi isä sanoo Anthonyn maininneen, että kellossa on jotain vikaa, mutta kukaan ei löydä mitään. Tara pelleilee kellon lähellä, ja isä suuttuu. Tämä antaa Michaelille idean, kuinka kostaa Taralle. Keskiyöllä Michael hiipii kirjastoon ja kääntää käen pään ympäri toivoen saavansa Taran näin vaikeuksiin. Kuitenkin tämä pieni teko on se salaisuus, josta puhutaan. Michael herää ja tajuaa, että on taas hänen 12. syntymäpäivänsä. Yöllä hän päättää taas kääntää käen pään, mutta tajuaa, ettei sitä ole edes ostettu vielä. Hän palaa sänkyyn ja herää muutaman päivän aiemmin, jolloin Kevin Flowers -niminen poika hakkaa hänet. Michael yrittää kertoa perheelleen, mutta he tekevät hänestä vain pilaa ja sanovat, että hän vain kuvittelee.


title: Noiduttu kello

text: Michael ymmärtää, että asiat pahenevat. Seuraavana aamuna Michaelin herätessä hän ei huomaa mitään outoa, mutta kouluun kävellessään hän tajuaa palanneensa kolmannelle luokalle. Seuraavana päivänä Michael on toisella luokalla, ja iltapäivällä hän päättää mennä Anthonyn Antiikkiin, mutta löytääkin sen suljettuna. Hän päättää rikkoa ikkunan tiilellä, mutta hänen isänsä saa hänet kiinni. Seuraavana aamuna hän herää leikkikoulu-, ja sitä seuraavana aamuna lastenseimi-ikäisenä.


title: Noiduttu kello

text: Seuraavana aamuna herätessään Michael luulee joutuneensa vankilaan, kunnes huomaa voivansa tuskin kävellä. Hän tajuaa nopeasti olevansa vauva. Hän huomaa kuitenkin tilaisuutensa koittaneen, kun hänen vanhempansa lähtevät käymään Anthonyn Antiikissa. Hänen vanhempiensa etsiessä uutta keittiönpöytää hän ryömii kellon luo ja tasan sen lyödessä kaksitoista hän kääntää linnun pään oikeaan suuntaan ja asettaa sitten sen vuoteen 1995. Kirkkaan välähdyksen jälkeen Michael löytää itsensä 12. syntymäpäivänsä aamusta.


title: Noiduttu kello

text: Michael alkaa nauttia päivästään, muttei löydä pikkusiskoaan mistään. Myöskään hän ei löydä naarmutettua pyörää, kakku oikeasti syödään ja Monan paras ystävä kertoo Monan ihastuneen häneen. Muutama päivä myöhemmin kello tuodaan paikalle ja Michael huomaa vihdoin virheen: kellosta puuttuu Taran syntymävuosi 1988. Kuitenkin Michael sanoo menevänsä myöhemmin takaisin hakemaan Taran (kuitenkin kaiken sen jälkeen, mitä Tara on Michaelille tehnyt, voidaan olettaa, ettei Michael koskaan palaa hakemaan siskoaan).


title: Noiduttu kello

text: Kirjan tv-versio seuraa samaa juonta muutamin muutoksin:


title: Night of Champions (2010)

text: Night of Champions (2010) on showpaini pay-per-view (PPV), minkä tuottaa World Wrestling Entertainment (WWE) 19. syyskuuta, 2010 Allstate Arenalla, Chicagossa, Illinoisissa. Se on neljäs jokavuotinen Night of Champions nimellä oleva tapahtuma ja kymmenes Vengeance/Night of Champions -tapahtuma. Tapahtumassa käytiin 7 matsia.


title: Night of Champions (2010)

text: Pääfeudi RAW brändistä oli puolustavan mestarin Sheamusin, Randy Ortonin, Edgen, Wade Barrettin, John Cenan ja Chris Jerichon välillä, jotka havittelevat WWE -mestaruutta. WWE Fatal 4 Way -tapahtumassa kesäkuussa, Sheamus voitti WWE Mestaruuden Fatal 4-Way matsissa, mihin osallistuivat myös sen aikainen mestari John Cena, Edge ja Randy Orton. WWE Money in the Bank -tapahtumassa, heinäkuussa, Sheamus puolusti mestaruuttaan onnistuneesti Cenaa vastaan Steel Cage matsissa. SummerSlamissa, Sheamus hävisi Ortonille diskauksen vuoksi ja WWE:n sääntöjen mukaan säilytti mestaruuden. 23. elokuuta RAW'ssa "anonyymi" general manager ilmoitti, että Sheamus saisi itse päättää kenet haastaa Night of Championsiin WWE -mestaruudesta. Matseina nähtiin, Edgen voittavan R-Truthin, Jerichon voittavan The Great Khalin, Orton voittavan John Morrisonin ja Ted DiBiasen Triple Threat matsissa ja The Mizin voittavan Cenan diskauksella. Illan aikana, Wade Barrett ilmoitti Sheamusille, että Nexusin ja Sheamusin aselepo on ohi. Myöhemmin show'ssa, Barrett käytti NXT voiton myötä ansaitseman mestaruusottelu mahdollisuuden Sheamusia vastaan Night of Championsiin WWE -mestaruudesta. Tämän jälkeen GM ilmoitti, että matsi tulisi olla Six-Pack Challenge, mihin osallistuisivat, Jericho, Edge, Orton, Barrett, Cena, ja puolustava mestari Sheamus. RAW'n 900. jaksossa, Jericho ilmoitti lopettavansa uransa, jos hän ei voita WWE titteliä Night of Championsissa. 6. syyskuuta, RAW'ssa GM ilmoitti, että jos Edge tai Jericho häviäisi matsinsa, heidät potkittaisiin ulos Six-Pack Challenge ottelusta. Edge onnistui voittamaan The Great Khalin jopa kahdessa matsissa ja säilytti paikkansa Night of Championsin päätapahtuma matsissa. Jericho hävisi Morrisonille ja hänet poistettiin WWE -mestaruusmatsista. 13. syyskuuta RAW'ssa, John Morrisonilla oli mahdollisuus päästä WWE -mestaruusmatsiin, jos hän voittaisi WWE mestarin, Sheamusin No Holds Barred matsissa. Matsin aikana, Jericho löi Morrisonia tuolilla ja Sheamus voitti matsin. Matsin jälkeen Jericho vaati päästä takaisin Six-Pack Challenge matsiin tai hän lähtisi WWE:stä. RAW'n anonyymi general manager antoi hänelle mahdollisuuden päästä takaisin matsiin, jos hän voittaisi Hart Dynastyn handicap Steel Cage matsissa. GM ilmoitti myös, että Six-Pack Challenge matsi olisi nyt Six-Pack Eliminaatio matsi. Steel Cage matsissa Jericho voitti Hart Dynastyn luovutuksella ja pääsi takaisin Night of Championsin päätapahtuma matsiin.


title: Night of Champions (2010)

text: Pääfeudi SmackDown brändistä on puolustavan mestarin, Kanen ja The Undertakerin välillä World Heavyweight -mestaruudesta. Noin kolme kuukautta sitten, Kane löysi The Undertakerin pahasti hakattuna. Money in the Bank- tapahtumassa, Kane voitti Money in the Bank matsin ja rahasti sen myöhemmin samana iltana Rey Mysterion World Heavyweight -mestaruuteen ja voitti sen. Mysterio sai uusintaottelun SummerSlamiin voitettuaan Jack Swaggerin, mutta Kane säilyttii mestaruuden. Ennen SummerSlamia Kane syytti Mysterioa Undertakerin pieksäjäksi ja uhkasi pistää hänet arkkuun, mutta SummerSlamissa 'Taker ilmestyi arkusta ja yritti hyökätä Kanen kimppuun, mutta Kane pääsi niskan päälle ja iski 'Takerille Tombstonen, mikä käänsi Kanen "heeliksi". 3. syyskuuta SmackDownissa Kane haastoi Undertakerin matsiin Night of Championsiin maailmanmestaruus vyö panoksena, lopettaakseen 'Takerin uran lopullisesti. Seuraavan viikon SmackDownissa, Undertakerin ilmoitti, että matsi tulisi olla No Holds Barred matsi. Seuraavassa SmackDown:ssa, Kane hyväksyi No Holds Barred -matsin.


title: Night of Champions (2010)

text: Toinen feudi RAW'sta oli mestarin, The Mizin ja Daniel Bryanin välillä WWE United States -mestaruudesta. Heidän feudi alkoi jo ensimmäisen kauden NXT:ssä, kun Miz oli Bryanin mentori ja tunsi, ettei Bryan kunnioittaisi häntä. Bryan erotettiin kesäkuussa, mutta hän palasi SummerSlamissa, missä hän vei Mizin paikan WWE:n joukkueesta. Molemmat jatkoivat feudia ja he hyökkäilivät toisiensa kimppuun. Miziin liittyi, hänen rookie NXT:n toiselta kaudelta Alex Riley, joka auttoi Miziä Bryan feudissa. 6.syyskuuta, RAW'ssa, Bryan haastoi Mizin United States -mestaruusotteluun Night of Championsiin, minkä Miz hyväksti.


title: Night of Champions (2010)

text: Toinen feudi SmackDownista oli mestarin, Dolph Zigglerin ja Kofi Kingstonin välillä WWE Intercontinental -mestaruudesta. 6. elokuuta, SmackDownissa, Ziggler voitti Intercontinental tittelin Kingstonilta. Kofi sai uusintaottelun SummerSlamiin, mutta Ziggler säilytti mestaruuden, kun Nexus sekaantui otteluun. Tämän jälkeen, Kofi sai useita mestaruusotteluita Ziggleriä vastaan, mutta Ziggler onnistui säilyttämään tittelin diskauksen tai ulos-laskun ansiosta. Korjatakseen tämän, SmackDownin toimitusjohtaja, Theodore Long määräsi matsin Zigglerin ja Kingstonin välille, ja jos Ziggler diskataan tai lasketaan-ulos, hän menettäisi mestaruuden Kofille.


title: Showgirl Homecoming Tour

text: Showgirl: The Homecoming -kiertue tuki Kylie Minoguen "Ultimate Kylie" kokoelmalevyä. Alkuperäisen suunnitelman mukaan Kylie Minoguen piti esiintyä Australiassa ja Aasiassa, mutta hän joutui perumaan loppukiertueen rintasyöpädiagnoosin vuoksi.


title: Showgirl Homecoming Tour

text: Hän palasi kiertueelle uudelleen 11. marraskuuta 2006 tunteellisesti, silmät kyynelehtien. Koreografia tehtiin uudelleen huomioon ottaen hänen terveydentilansa ja ohjelmistoon lisättiin pidempiä taukoja voimien säästämiseksi.


title: Showgirl Homecoming Tour

text:
Act 1: Homecoming
Better the Devil You Know
In Your Eyes
White Diamond
On A Night Like This


title: Showgirl Homecoming Tour

text:
Act 2: Everything Taboo
Shocked
What Do I Have to Do?
Spinning Around


title: Showgirl Homecoming Tour

text:
Act 3: Samsara
Confide In Me
Cowboy Style
Finer Feelings
Too Far


title: Showgirl Homecoming Tour

text:
Act 4: Athletica
Butterfly
Red Blooded Woman / Where the Wild Roses Grow
Slow
Kids


title: Showgirl Homecoming Tour

text:
Act 5: Dreams
Over The Rainbow
Come into My World
Chocolate
I Believe in You
Dreams


title: Showgirl Homecoming Tour

text:
Act 6: Pop Paradiso
Burning Up
The Loco-Motion
I Should Be So Lucky
Hand on Your Heart


title: Showgirl Homecoming Tour

text:
Act 7: Dance of the Cybermen
Can’t Get You out of My Head
Light Years


title: Showgirl Homecoming Tour

text:
Encore:
Especially for You
Celebration
Love at First Sight


title: Essex (valaanpyyntialus)

text: Essex oli yhdysvaltalainen valaanpyyntialus, jonka kotisatama oli Nantucketissa nykyisen Massachusettsin osavaltion alueella. Alus oli 27 metriä (87 jalkaa) pitkä ja painoi 230 tonnia. Laivan kapteenina toimi vain 28-vuotias George Pollard Jr. Tunnetuksi aluksen tekee sen uppoaminen. Vuonna 1820 se joutui kaskelotin hyökkäyksen kohteeksi ja upposi Tyynellämerellä. Herman Melville sai onnettomuudesta aiheen romaaninsa "Moby Dick".


title: Karmivat pianotunnit

text: Karmivat pianotunnit () on 13. kirja R. L. Stinen kirjoittamassa "Goosebumps"-kirjasarjassa.


title: Karmivat pianotunnit

text: Jerry Hawkins on juuri muuttanut vanhempiensa kanssa uuteen taloon, jonka ullakolta hän löytää vanhan pianon. Myöhemmin yöllä Jerry kuulee huoneensa yläpuolelta, siis ullakolta, pianomusiikkia, mutta kun hän menee tutkimaan asiaa, kukaan ei soita pianoa. Seuraavana yönä hän kuulee taas musiikin, muttei löydä vieläkään mitään. Lopulta Jerry näkee haamumaisen naisen soittamassa pianoa, joka on siirretty alakertaan oleskeluhuoneeseen. Naisen kasvot sulavat pois, ja pään paikalla on vain kallo. Jerry kiljuu vanhempansa hysteerisenä paikalle. Huomattuaan Jerryn kiinnostuksen pianoa kohtaan Jerryn vanhemmat ilmoittavat hänet pianotunneille tri. Shreekin luokse.


title: Karmivat pianotunnit

text: Shreek on ystävällinen, joulupukkimainen vanha mies, joka kertoo Jerrylle jatkuvasti hänen käsiensä upeudesta. Lopulta Jerry saa kutsun Shreekin yksityiskoulun tunneille. Kun Jerry kertoo asiasta aasialaiselle Kimille, tyttö järkyttyy ja juoksee pois. Shreekin luona Jerry huomaa käytävällä heti moppausrobotin, ja Shreek kertookin, että hänen talonmiehensä Toggle on robottivelho. Tunnin jälkeen Jerry eksyy, ja Toggle auttaa hänet sisäänkäynnin luokse luvaten myös näyttää pojalle hänen yksityisen työhuoneensa seuraavan kerran pojan vieraillessa talossa.


title: Karmivat pianotunnit

text: Jerry palaa kotiin ja kuulee taas haamun pianonsoiton. Haamu nostaa kätensä, ja Jerry huomaa veriset tyngät siinä, missä käsien pitäisi olla. Jerry pelästyy niin kovin, että hän pyörtyy. Herätessään hän kuulee joutuvansa menemään psykiatrille, jossa hänelle kerrotaan, että hän vain kuvittelee haamun muttei ole hullu. Ulkona Jerry tapaa taas Kimin ja kysyy, miksi tämä järkyttyi niin paljon. Kim vain sanoo kuulleensa koulusta paljon kauhutarinoita, ja olleensa myöhässä viulutunniltaan.


title: Karmivat pianotunnit

text: Jerry päättää lopettaa pianotunnit, ja hänen vanhempansa pyytävät kertomaan asiasta itse. Jerry kertookin, ja Shreek raivostuu ja alkaa karjua tarvitsevansa Jerryn kädet. Shreek tarttuu Jerryn käsiin ja pakottaa hänet jäämään. Jerry pakenee auditorioon, jossa hän huomaa riveittäin mustia pianoja, joita soittavat ihmiskädet... ja vain ihmiskädet. Shreek sukeltaa ilman halki Jerryn kimppuun ja tarttuu hänen nilkkoihinsa.


title: Karmivat pianotunnit

text: Herra Toggle saapuu paikalle pelastamaan Jerryn hengen laittamalla Shreekin pois päältä. Paljastuu, että Shreek on vain robotti. Jerry pyytää Togglea laittamaan myös pianot pois päältä, ja tämä suostuu. Kun Jerry kääntyy lähteäkseen, Toggle ilmoittaa olevansa robotinrakentaja, muttei osaa tehdä kunnollisia käsiä. Sen vuoksi myös hän tahtoo saada Jerryn kädet.


title: Karmivat pianotunnit

text: Jerry yrittää paeta, mutta huomaa yhtäkkiä kotinsa tyttöhaamun. Haamu huutaa yrittäneensä varoittaa Jerryä, pelästyttää hänet pois talosta. Haamu vie haamuystäviensä kanssa Togglen pois, eikä häntä nähdä enää. Viimeisessä kohtauksessa Jerry päättää alkaa harrastaa koripalloa. Hänen valmentajansa sanookin, että hänellä on upeat kädet - upeat pallonkuljetuskädet.Tv-versio seuraa muutamin muutoksin kirjan juonta:


title: For You, For Me Tour

text: For You, For Me Tour oli Kylie Minoguen 11. kiertue. Kylie Minogue kiersi ensimmäistä kertaa Pohjois-Amerikassa.


title: Tim Jacobus

text: Tim Jacobus (s. 21. huhtikuuta 1959) on yhdysvaltalainen taiteilija. Hänet tunnetaan parhaiten tekemistään kansikuvista R. L. Stinen lasten- ja nuortenkirjasarjaan "Goosebumps". Jacobus on myös kirjoittanut omaelämäkerran "It Came From New Jersey! My Life As an Artist". Hän on myös työskennellyt Converse-kengille, mikä näkyy hänen monissa kansikuvituksissaan.


title: Melonta kesäolympialaisissa 1960

text: Vuoden 1960 kesäolympialaisten melonta järjestettiin 26. – 29. elokuuta 1960 Albanolla, Italiassa. Tämä oli viides kerta kun laji oli mukana olympialaisten ohjelmassa virallisena lajina. Mukana oli 172 osanottajaa 24 eri maasta. Tapahtumia oli seitsemän.


title: Luettelo miesten jalkapallomaajoukkueista

text: Tämä on luettelo miesten jalkapallomaajoukkueista. Maajoukkueet on jaettu kuuteen jalkapalloliittoon. FIFAan kuuluu yhteensä 208 jäsentä. FIFAn ulkopuolisille maajoukkueille on perustettu oma järjestö NF-Board, johon kuuluu 32 jäsentä.


text: AFC on Aasian jalkapalloliitto. Siihen kuuluu 46 FIFAn jäsentä, joista 45 on FIFAn jäseniä.


text: CAF on Afrikan jalkapalloliitto. Liittoon kuuluu 55 jäsentä, joista 54 on myös FIFAn jäseniä.


text:
CONCACAF on Pohjois-Amerikan, Keski-Amerikan ja Karibian alueen jalkapalloliitto. Liittoon kuuluu 40 jäsentä, joista 35 kuuluu FIFAan.
CONMEBOL on Etelä-Amerikan jalkapalloliitto. Liittoon kuuluu 10 jäsentä, jotka kaikki ovat myös FIFAn jäseniä.


text: OFC on Oseanian jalkapalloliitto. Liittoon kuuluu 11 jäsentä sekä kolme osittaisjäsentä. Näistä 11 kuuluvat myös FIFAan.


text: UEFA on Euroopan jalkapalloliitto. Liittoon kuuluu 53 jäsentä, jotka kaikki kuuluvat FIFAan.


title: Salainen operaatio

text: Salainen operaatio (, monikkomuoto: 'Black operations', lyhenne Black Ops, sananmukaisesti 'mustat operaatiot') on tiedustelupalvelun, armeijan, poliisin tai muun turvallisuusorganisaation ei-julkinen teko.


title: Salainen operaatio

text: Yhdysvaltain keskustelupalvelu CIA käyttää salaisista operaatioista nimeä "Covert Action", "peitetty toiminta".


title: Salainen operaatio

text:
Salainen operaatio voi olla esimerkiksi vihollisen organisaation vakoilemista soluttautumalla, vihollisen vangeiksi joutuneiden vapauttamista, henkilön salakuljettamista pois vihollismaasta, strategisten kohteiden tuhoamista,
terroristin tai muun vihollisen surmaamista, salaa toimivan puolisotilaallisen tai sotilaallisen joukon kouluttamista jne.


title: Mike York

text: Michael Allan ”Mike” York (s. 3. tammikuuta 1978 Waterford, Michigan, Yhdysvallat) on yhdysvaltalainen jääkiekkoilija ja olympiamitalisti. York on pelannut urallaan yhteensä 579 NHL-ottelua tehoin 127+195=322 kuudessa NHL-seurassa. Keskushyökkääjän vahvuudet ovat pelinrakentamisessa ja luistelussa. Monipuolinen York osaa pelata montaa hyökkäysroolia ja hän pelaa myös laitahyökkääjänä.


title: Mike York

text: York aloitti junioriuransa kaudella 1992–1993 NAHL-sarjassa, jossa hän teki 50 ottelussa 95 tehopistettä. Seuraavalla kaudella hän teki samassa sarjassa 85 ottelussa peräti 276 pistettä. Kaudeksi 1995–1996 hän siirtyi NCAA-juniorisarjaan Michiganin yliopistojoukkueeseen. NHL-seura New York Rangers varasi Yorkin kuudennella kierroksella 136. pelaajana. Hän pelasi Michiganissa yhteensä neljä kautta, joista neljällä hän oli joukkueensa paras pistemies. Kaudella 1997–1998 hänet valittiin CCHA:n turnauksen arvokkaimmaksi pelaajaksi ja toiseen tähdistökentälliseen sarjan mestaruuden voittamisen lisäksi. Kaudella 1998–1999 hänet valittiin ensimmäiseen tähdistökentälliseen ja CCHA:n vuoden pelaajaksi.


title: Mike York

text: Kaudeksi 1999–2000 York siirtyi New York Rangersiin, jonka farmiseurassa Hartford Wolf Packissa hän oli pelannut viime kaudella neljä ottelua. Hän teki tulokaskaudellaan hyvät tehot 26+24=50 82 ottelussa. York voitti tulokkaiden maalipörssin ja pistepörssissä hän oli kolmas New Jersey Devilsin Scott Gomezin sekä Colorado Avalanchen Alex Tanguayn jälkeen. Kauden päätteeksi York valittiin tulokkaiden tähdistökentälliseen. Kausi 1999–2000 oli Yorkille hienoinen pettymys hyvän tulokaskauden jälkeen; 79 ottelussa syntyi 31 pistettä. Kaudella NHL-kausi 2001–2002 hän muodosti Rangersissa tunnetun "FLY-ketjun" Theoren Fleuryn ja Eric Lindrosin kanssa. York pelasi kauden aikana myös ssa ja teki Rangersissa 69 ottelussa tehot 18+39=57. York kuitenkin kaupattiin neljännen kierroksen varausvuoron kanssa Edmonton Oilersiin vaihdossa Tom Potiin ja Rem Murrayhyn siirtorajan kynnyksellä maaliskuussa 2002. Hän teki kauden aikana yhteensä 81 ottelussa tehot 20+41=61, joka on Yorkin yhden kauden piste-ennätys NHL:ssä. Hän pelasi Oilersissa kevääseen 2004 saakka. York pelasi Saksan DEL:n Iserlohn Roostersissa. Hän oli tehoilla 16+46=62 liigan piste- ja syöttöpörssin toinen Frankfurt Lionsin Patrick Lebeaun jälkeen. York pelasi kauden aikana myös DEL:n tähdistöottelussa.


title: Mike York

text: Elokuussa 2005 York siirtyi New York Islandersiin neljännen kierroksen varausvuoron kanssa vaihdossa Michael Pecaan. Hän kuitenkin päätti jättää palkkansa välimiehen käsiteltäväksi. York teki sen jälkeen yksivuotisen ja 2,05 miljoonan dollarin arvoisen sopimuksen Islandersin kanssa. Hän teki tehot 13+39=52 ja oli joukkueen sisäisen syöttöpörssin voittaja. York jatkoi Islandersissa myös kaudella 2006–2007, mutta joulukuussa 2006 hänet kaupattiin Philadelphia Flyersiin vaihdossa Randy Robitailleen ja viidennen kierroksen varausvuoroon.


title: Mike York

text: Heinäkuussa 2007 York teki vapaana agenttina yksivuotisen ja miljoonan dollarin arvoisen sopimuksen Phoenix Coyotesin kanssa. Vuotta myöhemmin hän teki sopimuksen KHL-joukkue Sibir Novosibirskin kanssa, mutta noin kaksi viikkoa myöhemmin York siirtyi vuoden mittaisella sopimuksella Columbus Blue Jacketsin organisaatioon. Kauden 2008–2009 hän pelasi lähes kokonaan farmijoukkue Syracuse Crunchissa, jossa York teki 75 ottelussa tehot 11+47=58. Hän voitti joukkueen sisäisen pistepörssin. NHL:n puolella York pelasi vain yhden ottelun. Kauden 2009–2010 York pelasi AHL-joukkue Rochester Americansissa.


title: Mike York

text: York teki syyskuussa 2010 yksivuotisen sopimuksen Pelicansin kanssa juuri kauden kynnyksellä. Kausi 2010–2011 oli Yorkille valtava pettymys; hän teki 52 ottelussa vain neljä maalia ja 27 tehopistettä ja Pelicans joutui liigakarsintoihin. Seuraavaksi kaudeksi hän palasi takaisin DEL-liigan Iserlohn Roostersiin.


title: Mike York

text: York edusti Yhdysvaltoja Salt Lake Cityn olympiakisoissa 2002 ja hän voitti hopeaa. MM-kilpailuissa hän pelasi vuonna 2005 Itävallassa.


title: Mike York

text: Vuosina 1996, 1997 ja 1998 York pelasi alle 20-vuotiaiden MM-kilpailuissa. Vuonna 1997 hän voitti hopeaa ja tehoilla 5+5=10 turnauksen pistepörssin. York valittiin myös tähdistökentälliseen.


title: Mikojan-Gurevitš MiG-9

text: Mikojan-Gurevitš Mig-9 (МиГ-9) (NATO-raportointinimi "Fargo") oli neuvostoliittolainen varhainen suihkuhävittäjä.